authors:
Kristjan Indus
Teet Malsroos
Jörgen Norkroos
Alar Truu
Felix Laasme
..Vaba Eneseväljenduse Edendamise Eest.

description: Eesti muusikud tänavad äsja ametist lahkunud presidenti Toomas Hendrik Ilvest kohaliku muusikaelu ning vaba eneseväljenduse edendamise eest. Oma tänud ja parimad soovid edastavad Henry Kõrvits, Vaiko Eplik, Kene Vernik, Lenna Kuurmaa, Kerli Kõiv, Ruslan Trochynskyi, Kadri Voorand, Maria Faust, Misha Panfilov, Raul Saaremets, Tommy Cash, Ain Agan, Silver Sepp, kirjanik ja laulusõnade autor Kristiina Ehin ning presidendi noorpõlve lemmiklugude kogumikplaadi "Teenage Wasteland" väljaandja, Universal Music Baltic esindaja Leen Kadakas.

title: Eesti muusikute tänukiri: Toomas Hendrik Ilves oli rock’n’roll’i president!

maintext:
We left the palace in style. Not pink but blue https://t.co/6WpOjm5HAk pic.twitter.com/paieBDPEcd
Toomas Hendrik Ilvese soovituste ja Twitteri-postituste kaudu on laiema rahvusvahelise tähelepanuni jõudnud nii mõnedki Eesti artistid ning paljude teiste muusikute seas seas on talt Valgetähe teenetemärgi kujul ametliku tunnustuse pälvinud nii laulja Tanel Padar, helilooja Tõnis Kõrvits, underground-muusikakultuuri edendaja Raul Saaremets, punkbändi J.M.K.E. juhtfiguur Villu Tamme kui muusikapedagoog ning koorijuht Viive Voorand ja rahvamuusika edendaja Heino Tartes.
President sellesuvise Viljandi folgi avamispeol. (Jörgen Norkroos)
Samas toetas ta tulihingeliselt artistide ja muusikaettevõtluse iseseisvuse vaimu ja igaühe vabadust kuulata ilma riikliku sekkumiseta seda, mida hing ihaldab. Inimõiguste, rock’n’roll’i ja sõnavabaduse seostest rääkides rõhutas ta alati piiranguteta eneseväljenduse olulisust vaba ühiskonna alustalana."Muusika, sealhulgas rock- ja punkmuusika, on oma olemuselt suuresti vastand võimule. Rohkem paneb mind muretsema, kui asjad arenevad teises suunas, kui rockmuusika pannakse nii-öelda riigi teenistusse. Muusika peab olema lunastav, mitte võimude käsutuses," ütles president 2015. aasta Talinn Music Weeki festivali avakõnes.
Omal ajal teismelise ameerika nooruki Toomas Hendriku elule sisu ja sihi andnud roc’k’nroll’i tänased Eesti esindajad tänavad presidenti nii isikliku toetuse ja suurepärase maitse kui ka tunde eest, et on cool olla eestlane.
Toomas Hendrik Ilves ja julgeolekunõunik Andres Vosman ehk DJ Drummie Tallinn Music Weekil. (Kristjan Indus)
Genka (Henry Kõrvits): "Austatud Toomas Hendrik Ilves. Sa oled presidendiks olemise rolli ja olulisuse mu jaoks väga lihtsaks teinud, sest Sa oled seisnud just nende asjade eest, mida me riigi ja rahvusena saavutada tahame. Kas siis teadlikult või alateadlikult. Sa oled seisnud selle eest, et me kultuur, majandus või me rahvuse kontseptsioon kõnetaks ja teeks meist arvestatava partneri, sõbra või kolleegi. Sa oled väga palju teinud selleks, et tagasihoidlik eestlane tunneks, et on väga cool olla eestlane. Suured tänud Sulle selle eest ja hoia kõrvaklapp heast muusikast tuline! PS! Kui Sul poeg sünnib, siis Henry on väga ilus nimi."
Vaiko Eplik ja Toomas Hendrik Ilves. (Alar Truu)
Vaiko Eplik: "Aitäh, Toomas, et seisid need kümme aastat meie riigi ees ja eest! Sõna otseses ja parimas võimalikus mõttes..."
Kene Vernik: "Tema toetus ja poolehoid oli tõeline üllatus. Arvasin veel päris mõnda aega, et ta ajas mind kellegagi segamini. Kui ta aga tuli mu kätt suruma ja esinema kutsus, sain aru, et asi on tõsine. Ta päriselt fännab minu muusikat. Ta päriselt fännab Eesti muusikat."
Kristiina Ehin ja Silver Sepp: Hea Toomas! Oled president, kes suutis ühendada Eesti kultuurirahvast. Sinu korraldatud koosviibimistel on sõlmitud sõprusi, mis on loonud kultuurivallas väärt koostöövaimu. Need koosviibimised olid nagu vana aja salongid, kus võis kohata legendaarseid suurkujusid ja rääkida oma põlvkonnakaaslastega, kellega muidu ehk kokku ei juhtuks. Sinu lähedust kultuurile oli pidevalt tunda. Sind võis järsku ka ilma kutsumata mõnel kirjandusõhtul või muusikasündmusel kohata. Rääkides sellest muusikutele ja kirjanikele väljaspool Eestit, oleme kohanud hämmingut stiilis: president ja publiku seas? Nalja teete! Mõistsime teravalt, kui suur haruldus on riigipea, kellele kultuur on au asi. Aitäh selle eest! Soovime loomingulist isapuhkust! PS. Kui Sul pärast vastutusrikast tööd adrenaliini väheseks jääb, siis otsid äkki oma luuletused sahtli põhjast välja ja tuled Poetry Slam’ile?
Lenna Kuurmaa: "Ma tahan tänada Teid, Toomas-Hendrik Ilves, südamest toetuse, huvi ning hoolimise eest aastate jooksul. Ma ei tea, miks ja kuidas Te mind välja valisite, aga ma olen õnnelik, et Te seda teinud olete. Ma Olen Teie poolehoidu väga kõrgelt hinnanud. See on andnud mulle põhjust rõõmustamiseks ja teinekord ka inspiratsiooni. Kuigi mulle raskeid aegu meenutada ei meeldi, jääb mulle alatiseks meelde, kuidas olite minu jaoks olemas mu häälepaelte operatsiooni ajal. Umbes nii lihtne see ongi... Kuna Teie olete alati uskunud minusse, olen mina alati uskunud Teisse kui heasse inimesse, kui heasse riigipeasse. Aitäh! Ja õnne, rõõmu ning tervist edaspidiseks!"
Kerli ja ja Toomas Hendrik Ilves. (Alar Truu)
Kerli Kõiv: "Armas Toomas! Sa oled kõige khuulim president, keda mul on au tunda olnud. Aitäh, et oled toetanud loomingulisust, mõttevabadust ja avarat maailmavaadet! Tuult tiibadesse edasistes tegemistes ja palju armastust südamesse!"
Ruslan Trochynskyi (Svjata Vatra): "Tänan sind, Toomas Hendrik, et olid alati sōbralik, inimlik ja julge. Rõõm oli jagada ōnnelikke hetki Viljandi Folgil ja suur au oli jagada raskeid aegu, mil minu sünnimaal Ukrainas algas sõda. Sinu julge ja selge toetus Ukraina rahvale oli mõjus sõnum kogu maailmale! Väga liigutav oli sinu isiklik toetuseväljendus Ukrainale, kui kutsusid mind kaasa Soome riigivisiidile. Nägin, kuidas minu poolt esitatud laul mõjus rohkem, kui mistahes kõne. Soome juhte liigutas sõnum nii, et emotsioone jagus mõtlikust pilgust pisarateni. Lisaks ühendab meid usk, et muusika muudab maailma paremaks.
Sügav kummardus ja kuum käepigistus!"
Kadri Voorand: "Muusikal on jõud ja võime äratada unistusi. Muusika lubab meil lennata paikadesse, kuhu teisiti ei saaks. On suur õnn, et meil on olnud Tark President, kes oma päevade sisse on julgenud lubada säärase rikkuse ja väe! Aitäh selle julguse eest!"
Maria Faust: "Ma ei ole mitte kunagi varem kuulnud ühestki teisest presidendist, kes oleks osutunud sellist tähelepanu muusikutele. Mis eriti veider – tähelepanu said ka sellised "kiiksuga", minusugused loojad." Mõeldes sellele lööb mu põsknägu roosatama. Mul on olnud au olla märgatud. Suur tänu!"
Misha Panfilov (Misha Panfilov Sound Combo): "Tahaksin soovida härra Ilvesele palju edu uute alguste puhul. Kunagi ei ole hilja avastada ja arendada uusi oskusi."
Kadri Keiu Ilves, Toomas Hendrik Ilves, Tommy Cash ja Ben Horowitz. (Felix Laasme)
Tommy Cash: "Aitäh, et kutsusid külla ja esinema. Tunnen nüüd sellepärast palju rohkem vastutust meie rahva ees. Andsid juurde tuld ja jõudu! Oled kindlasti üks ägedamaid Eesti presidente. Loodan, et näeme varsti."
Leen Kadakas (Universal Music Baltic): "Universal Musicul on läbi aastate olnud erinevaid toredaid puutepunkte ja koostööprojekte presidendikantseleiga, kuid kõige erilisemaks jäi kindlasti Toomas Hendrik Ilvese lemmiklugude kogumikplaat "Teenage Wasteland". Sooviks presidenti tänada usalduse, suurepärase lugudevaliku ja riigijuhtide plaanis raamidest-väljas suhtumise eest! Isiklikult olen alati imetlenud Ilvese kirglikku suhtumist muusikasse – tema entusiasm võiks olla eeskujuks paljudele artistidele ja muusikatööstuse esindajatele."
Ain Agan: "Härra President! Mul oli eelmisel aastal au ja rõõm Sind koos Ievaga Viljandi kitarrifestivalil kahel päeval võõrustada. Pärast Ralph Towneri kontserti küsisin viimaselt, kas ta oleks nõus, et ma tutvustan teda Eesti Vabariigi Presidendile. Ralph mõtles ja ütles muiates: "Miks mitte, aga ainult siis, kui president ei räägi minuga poliitikast". Kui teid omavahel tutvustasin ja Sina temaga muusikast rääkima hakkasid, nägin, kuidas Ralph seda kõike imestunult kuulas ja kuidas te hetkega omavahelise "helikeele" leidsite. Muusika-alane erudeeritus on üks Sinu paljudest oskustest, mis on aidanud Eestit muule maailmale tuntavamaks muuta. Tänud, Härra President ja naabrimees!
Raul Saaremets:
"It was alright
It was alright
Hey baby, You know it was alright."
(Velvet Underground "Rock And Roll")


title: Tõnis Saarts | Kaljulaid ei tohi korrata Ilvese vigu

maintext:
Mille poolest hakkab Eesti esimese naispresidendi ametiaeg erinema seniste presidentide omast?
Tõnis Saarts, politoloog, Tallinna ülikool: Arvan, et Eesti on kindlasti saanud endale presidendi, kelle stiil saab olema väga erinev sellest, mis oli varasematel presidentidel. Näiteks selles, millistele teemadele ta tähelepanu pöörab – see hakkab olema erinev Toomas Hendrik Ilvesest, kellel oli välispoliitiline fookus, sest Kaljulaid keskendub vähemalt ametiaja esimesel poolel kindlasti rohkem siseriiklikule. Oluline on, et kuna Kaljulaid ei ole olnud professionaalne poliitik, tuleb tal seda harjutada, mida tähendab olla poliitik ja kuidas esineda poliitikuna. Kersti Kaljulaidi suurimaks väljakutseks on ennast ja oma vaateid rohkem tutvustada. Avalikkusele ei ole ta nii tuntud kuju, kui olid varasemad presidendid.
Suureks väljakutseks on taastada ka presidendi institutsiooni usaldusväärsus, mis on saanud kahekordse hoobi: esiteks langes Toomas Hendrik Ilvese teisel ametiajal usaldus presidendiinstitutsiooni vastu palju madalamale, kui ta oli Lennart Meri ja Arnold Rüütli ajal, ning teiseks on see samuti kannatada saanud praeguste presidendivalimiste ebaõnnestumistega. Tuleb näidata, et tegemist on kompetentse, autoriteetse ja neutraalse institutsiooniga, kes tõesti kohtleb kõiki Eesti inimesi võrdselt, sest Toomas Hendrik Ilves näitas ikkagi väga selgelt, et teatud ühiskonnagrupid ei ole tema jaoks päris täisväärtuslik osa Eesti ühiskonnast. Seda viga Kaljulaid kindlasti teha ei tohiks.
Kaljulaidi tuntus on venekeelses elanikkonnas veel madalam kui see on eestikeelses elanikkonnas. Kindlasti on ka see üks asi, millega ta peab tegelema. Teatud probleeme, mis on seotud näiteks lõimumisega, vene elanikkonna olukorraga jne, saab just president tõstatada.
Lähikuudel me tõenäoliselt ei saa eeldada, et president tuleb välja mingisuguste väga säravate ja revolutsiooniliste ideede ning algatustega. Tuleks aeg veidi maha võtta ja lasta tal sellesse ametisse esmalt sisse elada. Nii ei ole, et president hakkab kohe kõiki Eesti probleeme lahendama ja kõikide probleemide suhtes sõna võtma ja arvamust avaldama.

fasttext_language: et


authors: Panthermedia Scanpix

description: Igapäevane kohvijoomine võib tervisele olla äärmiselt kahjulik, kuigi kohvi tervist kahjustavatest omadustest eriti ei räägita.

title: KAS TEADSID? Kaheksa viisi, kuidas kohv su tervist kahjustab

maintext:
Kukk nägi aeda kaetud lõunalauas praetud kukke veinikastmes.
"Nüüd ma näen isegi, et see on tõsi! Alkohol tapab tõepoolest!"


title: Millest tuleneb erinevus ravimite hindades?

maintext:
Üldistatult võib öelda, et eelkõige kulgeb hinnaerinevus originaalravimite ja geneeriliste ravimite vahel. Tulenevalt oma valikust on inimestel võimalik ainuüksi ühe ravimi pealt säästa kümneid eurosid aastas.
Sama toimeainega ning samal kujul ravimid on Eestis müügil erinevatelt ravimitootjatelt. Seejuures vastavad need kõik toime, ohutuse ja kvaliteedi osas ühesugustele nõuetele ning erinevus patsiendi jaoks seisneb peamiselt hinnas.
Originaalravim tähendab, et ravimitootja on toonud turule uudse ravimi, kus toimeaine või manustamisviis on senisest erineva mõjuga. Geneerilised ravimid on originaali koopiad, millel on tõendatult sama toime ja ohutus. Kuna uudsele ravimile müügiloa saamiseks eelneb pikk ja kulukas kliiniliste uuringute periood, on originaali omanikul mõne aasta vältel ainuõigus ravimit toota ja müüa. Seda nimetatakse patendiajaks. Selle perioodi jooksul on tal võimalik teenida tagasi ravimi väljatöötamiseks kulunud investeeringud ning säilitada huvi ka edasiseks arendustegevuseks.
Geneeriliste ravimite tootjad saavad alustada ravimi tootmist ja turustamist pärast ravimi patendiaja lõppu, ilma et peaks kordama algselt tehtud uuringuid. Nii on justkui pool teed käidud ja sellest tulenevalt saab ravimit turustada madalama hinnaga. Küll aga peab ka iga geneeriline ravim läbima testid, millega saab tõendatud originaalile sarnane ravitoime ja ohutus inimestele. Konkurentide turule saabudes võib juhtuda, et ka originaali tootja langetab ravimi hinna geneeriliste preparaatidega samale tasemele.
Erinevus ravimi hinnas kujuneb ostja jaoks ravimifirmade kehtestatud hinnast. Haigekassa hüvitab ravimite kulu kindlustatutele kuni piirihinnani. Kui patsiendile on välja kirjutatud või ta soovib osta ravimit, mille hind on piirhinnast kõrgem, tuleb tal kehtiva piirhinna ja ravimi müügihinna vahe ise katta. Piirhinnad kehtestatakse sama toimeaine ja manustamisviisiga ravimite grupile, mis kantakse soodusravimite loetellu. Loetelu uuendatakse regulaarselt kord kvartalis (1. jaanuaril, 1. aprillil, 1. juulil ja 1. oktoobril) ning samaaegselt võivad muutuda ka ravimite piirhinnad. Ravim, mis näiteks juuni lõpus on patsiendile soodsaim, ei pruugi seda juuli algusest enam olla. Seega tasub iga ostu juures küsida apteekrilt nõu soodsaima pakendi kohta.
Küsi apteekrilt soodsaimat ravimit
Üldjuhul kirjutab arst retseptile toimeaine nimetuse. Sel juhul on apteekril kohustus pakkuda ostjale sobivate ravimite hulgast soodsaimat. Kuigi üldiselt on määratud toimeaine piires erinevate ravimpreparaatide vahetamine ohutu, ei saa välistada, et arst peab meditsiinilistel põhjustel retsepti koostama pakendipõhiselt ehk retseptile kirjutatakse konkreetse tootja kindla preparaadi nimetus. Sel juhul peab arst patsienti teavitama ravimi asendamise võimalusest ja tingimustest. Kui ravim ei ole asendatav, tuleb patsienti teavitada asendamise keelamisest ja selle põhjusest.
Riigiportaalis www.eesti.ee on igal ühel võimalik hõlpsalt veenduda, kas retsept kirjutati välja toimeainepõhiselt ja kas ostetud ravim kuulus hinnalt soodsamate hulka. Oma retsepte saab vaadata riigiportaali retseptikeskuses (E-teenused → Kodanikule → Tervis ja tervisekaitse → Retseptid). Toimeainepõhiselt koostatud retseptil on märge "Toimeainepõhine" (Retsepti detailinfo ->Andmed arsti juures ->Pakendi kood, nimetus, arv). Konkreetse pakendi valikul on näha arsti põhjendus, miks just selle tootja konkreetne ravim oli inimesele antud juhul vajalik (Andmed arsti juures ->Asendamatuse põhjendus). Juba välja ostetud retseptide puhul saab vaadata, kas ostetud ravim kuulus soodsamasse gruppi või oli ruumi kokkuhoiule.


description: Perearstide selts tahab, et kergema tervisehädaga patsientide vastuvõtuaega pikendataks viielt päevalt kümnele. Seltsi juhi Diana Ingeraineni selgitus on lihtne – rahalisi ressursse napib. Patsientide liit peab muudatust ohtlikuks.

title: Õlekõrs rahanappuse vastu - perearstile viie päeva asemel kümnega

maintext:
2 fotot
«Meie igapäevatöös on see tuntav, me ei jõua lihtsalt kõiki patsiente vastu võtta.» Diana Ingerainen (Heiko Kruusi)


title: Millise salasignaali annab habe sinu kui võimaliku elukaaslase kohta?

maintext:
Kas naine tajub sind kui pikaajalise suhte materjali või lihtsalt kui varianti kergeks sebimiseks, see võib sõltuda su habeme olemasolust ja pikkusest, märgib Ask Men.
"Meie tulemused näitavad, et habetumus võib olla külgetõmbav omadus, kui hinnatakse pikaajalisi suhteid kui intraseksuaalse heidutuse märki ja potentsiaali pakkuda naisolenditele otseseid kasusid," kirjutas uuringu juht Barnaby Dixson väljaandes Journal of Evolutionary Biology.
Mis siis habemetes sellist on, mis teeb mehed naistele külgetõmbavamaks? Muidugi mehelikkuse faktor, aga mitte ainult. Habe väljendab ka küpsust, väärikust, elutarkust ja arengut. Mõtle kõigile neile, keda me kujutame ette habemega – arstid, teadlased, jõuluvana. Nad kõik on tugevate meeste arhetüübid. "Mehelikkus mängib habeme veetluses suurt osa, kuna see eespoolmainitud omadusi väljendades ühtlasi väljendab seksapiili, paha poissi, karmust ja jõudu," ütleb psühhoanalüütik Tyra Gardner. "Need kõik on omadused, mis võrduvad turvatundega, mida kõik naised otsivad mehes ja suhtes."
Mõnikord on asi ka selles, et ollakse pisut vähem ideaalne ja üles löödud. Näokarvad väljendavad ligipääsetavust, mis tähendab, et tegu võib olla avatuma ja siirama isiksusega. "Habemega meest kaldutakse tajuma tundlikuma, tähelepanelikuma ja oma tunnetega rohkem puutes olevana. See on muidugi paljude naiste jaoks väga külgetõmbav," märgib psühhoterapeut Kathryn Smerling.
Ka võib habe paljude meeste jaoks olla eneseväljenduse viis. "Brad Pitti on mitmeid aastaid nähtud lühem või pikema habemega," ütleb Smerling. "Seda võib võtta kui eneseväljenduse viisi. Tegelikult on habeme kasvatamine meeste jaoks üks väheseid võimalikke viise. Naistena on meil terve rida isiklikke väljendamistehnikaid, alustades soengust ja lõpetades küüntega. Meestel on palju vähem võimalusi."
Kui naine otsib kedagi, kes võiks kasvada koos temaga, siis võib mees, kes end habeme abil väljendab, olla hea märk valmidusest kohanduda.
"Kui mehed on eneseväljenduses vabamad, siis saavad nad tihti partnerile lähedasemaks," ütleb Smerling. "See loob suhtesse rohkem intiimsust ning kombineerituna kaitsvuse ja suurendatud tundlikkusega on see naiste jaoks kullakaevandus!"


description: Joseph Bouasse Ombiogno lugu ei ole nagu tavalise noore jalgpalluri oma, vaid sootuks keerulisem. Veel kaks aastat tagasi jäeti toona 16-aastane poiss hüljatuna tänavale, kuid juba täna treenib ta koos sellise superstaariga nagu Fransesco Totti.

title: IMELINE LUGU! Kahe aasta eest kodutuna tänavale jäänud poiss murrab end nüüd Euroopa tippjalgpalli

maintext:
Poisi korjas üles Itaalia ainuke põgenikele mõeldud jalgpalliklubi Liberi Nantes. Seal hakkas Bouasse elust rõõmu tundma ja mõistis, et jalgpalli vastu on tal tõsine kirg.
Juhuse või saatuse tahtel mängib Itaalia üks tippklubisid Roma selle sama eelnimetatud pagulasvõistkonnaga iga hooaja eel kontrollmänge. Seal õnnestuski Kamerunist pärit noormehele kolmekordse riigi meistri vaatevälja jääda.
2015. aastal kutsuti andekas poiss Roma meeskonna juurde, kus ta alustas treeninguid noortevõistkonnaga. Kui Bouasse sai tänavu 1. septembril täisealiseks, sõlmis ta meeskonnaga profilepingu.
Lisaks on ta juba paar viimast kuud põhimeeskonna juures treeninud ning peatreener Luciano Spalletti usaldust võitmas. Märkimisväärne on ka see, et Bouasse otsese abistamise ja juhendamise on enda peale võtnud võistkonna üks kogenumaid Danielle De Rossi.
Jalgpallispetsialistid on ründaja positsioonil tegutseva noormehe eeldustest vaimustuses. Mõned on isegi välja käinud, et juba lähiajal võiks temast saada legendaarse Fransesco Totti asendaja.


title: ERMi ehitamiseks kulus ligi 34 000 kuupmeetrit betooni

maintext:
Homsest külastajatele avatava Eesti Rahva Muuseumi hoone ehitamiseks kulus kokku ligi 34 000 kuupmeetrit betooni, mida kasutati nii hoone karkassi, seinte, põranda kui ka katuse valmistamiseks.
Eesti Rahva Muuseumis kasutatud betoonelemendid valmisid Tartus OÜ TMB Element tehases ning kolme aasta jooksul tarniti neid kokku ligi 2 200 tükki. Betoonelementide kogumaht oli 3 600 kuupmeetrit ehk üle 9 000 tonni. Valubetooni kulus hoone ehituseks ca 30 000 kuupmeetrit. “Kahe aasta jooksul pole Tartus kuhugi korraga nii palju betooni pandud kui ERMi ehitusse,” ütles AS TMB juhatuse liige Vallot Mangus. “Kuigi esmapilgul tundub olevat tegemist klaashoonega, siis tegelikult on ehitamisel kasutatud väga suurtes kogustes kaubabetooni ja betoonelemente.”
Manguse sõnul pakkus suurima väljakutse karkassi jaoks betoontalade tootmine, sest projektis olev lahendus oli üsna nõudlik. “Projektis nõuti teatud karkassielementide puhul suurt eelpinget, mis tähendab seda, et element on võimeline taluma raskeid koormusi,” rääkis Mangus. “Kui esialgsest pakkumusest jäid need talad välja, siis pärast põhjalikumaid arvutusi koostöös projektbüroo AS Tari kogenud inseneridega ja tootmiskatsetusi suutsime ka need tehniliselt nõudlikud detailid ära toota.”
Hoone on ehitatud topeltfassaadiga, kus mustrilise klaasi taga on naturaalsest betoonist fassaadielemendid. “Tõepoolest, ühel päeval olid ehitajad TMB Elemendi hoovil ja küsisid raudbetoonist fassaadielemente, milliseid me enne polnud tootnud. Need pidid olema kõva kui raudkivi, kerge kui suitsupääsukese sabasulg ja väljast sile nagu peegel,” meenutas OÜ TMB Element kvaliteedijuht Urmas Paas. “Ent kogemuste ja katsetuste baasilt saime valmis õige tugevuse, kerguse ja siledusega paneelid, mis hiljem veel klaasist fassaadiga kaeti, et ERMile tema iseloomulik betoonist ja klaasist ilme anda. Fassaadielementide paigaldus oli suur väljakutse ka monteerijatele, kuna nende kinnituseks kasutati tehniliselt keerukat riputite süsteemi."
Muuseumi ehituseks vajaminevad viimased betoonelemendid tarniti veel eelmisel aastal. “Kõige rohkem tootsime õõnespaneele, mida kulus ehituseks 1143 tükki,” ütles Mangus.
ERMi ehituse peatöövõtja oli OÜ Fund Ehitus, kes alustas ehitust 2013. aastal. “Valmis tulemusest on näha, et projekteerijad ja ehitajad on teinud head tööd, sest maja on imposantne ning tõmbab kindlasti ligi tuhandeid kodumaiseid muuseumikülalisi ja välisturiste,” ütles Mangus. “Lisaks demonsteerib see suurepäraselt, et betoon on hea ehitusmaterjal, mida avalike hoonete ja elamute puhul ehituseks kasutada.”


title: Juhtkiri | Oravate sisetüli segab tööd peaministrierakonnana

maintext:
Seda, kas Siim Kallas on pärast Reformierakonna juhatuse koosolekut tõepoolest loobunud mõttest luua oma erakond, näeme hiljemalt järgmisteks valimisteks. Samas on selge, et olukord Reformierakonnas pole sugugi nii roosiline, nagu seda kirjeldasid asjaosalised koosoleku lõppedes. Juba asjaolu, et juhatus pidi kogunema Kallase personaalküsimuse aruteluks, annab aimu erakonna sisetemperatuurist. Ning süüdistamine Kremli-meelsuses on ikka väga kõva nuiaga andmine. Suures paikapanemistuhinas läks tümitajatel meelest ära arvestada, kuidas see kõrvaltvaatajale paistab. Nii tuleb ju välja, et oravad üritasid presidendiks valida Vene-meelset kandidaati?
Kuid küsimus pole mitte ainult Siim Kallases. Ka Kaja Kallas andis üllatuslikult teada, et on valmis loobuma Tallinna linnapeaks kandideerimisest erakonna toetuse puudumise tõttu. Huvitaval kombel tuli loobumisavaldus veel enne kandideerimissoovi teatavakstegemist. Kuid mis teha, kui erakonnas on võimulesoovijate pink sedavõrd pikk, et ka kohalike valimiste eel pole välistatud sama mitme kandidaadiga olukord kui presidendivalimistel. Nagu pole ka välistatud, et nii Siim Kallasel kui ka Edgar Savisaarel saab olema jälle kummalgi oma partei, kuid tegu pole ei Reformi- ega ka Keskerakonnaga. Võimalus Siim Kallase vaigistamiseks oleks garanteerida mingi koht Kaja Kallasele. “Ma olen juba 38! Ja nelja aasta pärast olen juba 42! Ja sealt edasi olen juba 46! … Andke mulle see võim!” hüüdis Kadri Simson muusikalis “Savisaaar”. Kuid Reformierakonnas on peale Kaja Kallase sama vanad ka Keit-Pentus Rosimannus ja Kristen Michal, kes samuti pretendeerivad parematale kohtadele.
Taavi Rõivas pildil pehmete teemadega: koera võtmine, lapseootus, tulekul pulmad, korterimüük, Laidoneri villasse kolimine ja uue kodu remont. Nende teemade kõrvalt ei paista tema tegemised peaministrina silma. Samas läks eelarve menetlemine libedalt, kui kõigi tähelepanu oli hoopis sisetülidel. Kas see, et Rõivas on valitsusjuhina nähtamatu, on tema enda, nõrga opositsiooni või ka meedia süü?
Arvestades, et kohalikud valimised on aasta pärast ning erakonnas käib juba praegu kähmlus Tallinna linnapea koha pärast, võib karta, et pinged erakonnas ei vaibu.


description: Eesti jalgpallikoondis tegi MM-valikmängus Kreeka vastu südi partii, kuid kaotas 0:2. Konstantin Vassiljev sõnas, et kodumeesond väärinuks vähemalt viiki.

title: ÕHTULEHE VIDEO | Konstantin Vassiljev: selles koondises on potentsiaal olemas, arvan, et head ajad on ees

maintext:
Häbeneda ei ole midagi selle mängu pärast. Standardolukorrad said otsustavaks, aga näitasime endale ja publikule, et kodus oleme võimelised ükskõik, kelle vastu hästi mängima.
"Ütleme nii, et kindlasti mitte halvem meeskond kaotas, aga jalgpall on selline, et mõnikord juhtub nii," tõdes Vassiljev. "Täna oli kindlasti üks nendest hetkedest, kus kaotusega polnud keegi rahul just selles mõttes, et me olime mänguliselt paremad kui vastane.
Ühe päevaga ei tulegi edu tagasi, selle jaoks on vaja kõvasti võidelda, aga selle laagriga tegime kindlasti esimese sammu."
Kahe mängu põhjal tundub, et hoog ja mängulust on meeskonnas tagasi. "Loodan, et see hakkab olema alati ja ehk isegi kasvama, sest on näha, et selles koondises on potentsiaal olemas. Täna jõudsime nii palju võimalusi luua, mis näitas meie kvaliteeti. Arvan, et head ajad on ees."
Viimase kolme mänguga on meile standardolukordadest löödud seitse väravat, millest kirja on läinud kuus. Gibraltari oma tänu suluseisuel ei lugenud. On see ohumärk?
"Mingis mõttes jah," sõnas Vassiljev. "Aga teisest küljest on ka objektiivseid põhjuseid. Võrreldes 5-7 aasta taguse ajaga on koondises puudu kasvust. Võid ju 10 korda hästi kaitsta, aga mingil hetkel üks pikem mees hüppab kõrgemale ja paneb ikka ära."


title: Mart Jesse | Millist arstide vastutuskindlustust vajame?

maintext:
Küsimus arstide vastutusest ravivea korral on käivitanud debati kohustuslikust kindlustusest. ELi patsiendi õiguste direktiivi järgi peaks iga liikmesriik tagama, et tema territooriumil toimib ravi puhul kutsealase vastutuse kindlustamise süsteem või muu sarnane meede, mis tagab patsientidele kahjude hüvitamise. Kuigi direktiiv on kehtinud juba mitu aastat, ei ole Eesti suutnud seda üle võtta. Paari aasta eest oli seaduseelnõu küll valmis, kuid vaidlused süsteemi finantseerimise üle tõmbasid arutelule piduri ja summutasid selle lõpuks üleüldse. Eelnõu lähtus suuresti Soome mittesüülise vastutuskindlustuse mudelist. Hinnanguliselt on praegu 70% arstidest kaetud vabatahtliku vastutuskindlustusega, mis ei vasta aga sellisel kujul direktiivi nõuetele. Mittesüüline vastutuskindlustus tähendab lihtsustatult, et patsiendile kahju hüvitamisel ei ole oluline tuvastada arsti süüd, vaid hüvitamise eeltingimus on põhjusliku seose olemasolu patsiendile tekkinud kahju ja raviprotseduuri vahel. Oluline on patsiendile kahju hüvitamine, juhtumite analüüs ja järelduste tegemine, et neid leiaks tulevikus vähem aset. Samaväärselt tähtis on see, et arstid saaksid keskenduda põhitööle ega peaks elama hirmus, et iga väiksemgi eksimus või sellekohane kahtlus võib tuua kaasa isikliku tsiviil- või kriminaalvastutuse.
Süülise vastutuskindlustuse puhul on kahju hüvitamise eeltingimus lisaks põhjuslikule seosele kahju ja raviprotseduuri vahel ka arsti süü kahju tekkimises. Sellisel juhul on arusaadavalt nii tohtri kui ka kindlustusandja peamine eesmärk tõendada arsti süü puudumist. Patsiendil on seeläbi keerulisem hüvitist saada, kuid ka tohtrid ja haiglad pole motiveeritud ravivigadest vabatahtlikult raporteerima. Seega ei toimu nende analüüsi ega rakendata neid teadmisi juhtumite vältimiseks tulevikus. Kui mittesüülisest süsteemist võidavad nii patsiendid kui ka meditsiinisektor, siis süülise süsteemi suurimad võtjad on paraku juristid ja advokaadid.
Me kõik eksime, ka arstid. Nad langetavad otsuseid, millest sõltub tihtipeale inimese elu ja tervis. Erinevalt edasikaevatavatest otsustest, mida langetavad kohtunikud ja riigiametnikud, ei ole see meditsiinis võimalik, sest otsused viiakse ellu kohe. Arstidele on küll ette nähtud erakordselt kõrged ametialased nõudmised ja pikaajaline ettevalmistusprotsess, kuid sellest hoolimata ei saa alati negatiivseid tagajärgi vältida. Seda sõltumata arstide pingutustest. Nii oli, on ja jääb olema tulevikuski.


description: Maitsekate õllede degusteerija Gambrinus testis kodumaist imperial stout'i.

title: ÕLLEPÄEVIK: Taara Avita! (2016) ehk "lastele ning kassidele pai teha ja räime osta"

maintext:
Toojainfo: "A multi-layered stout aged for 6 months in rum barrels from the island of Martinique. The beer is named with the ancient Estonian war cry that was used when attacking the enemy. You might want to pronounce it something like Tah-rah ah-vee-tah! and it means ’May Thor help us!’"
Väike lihtne pudel, tumedates toonides sildil ikka needsamad tööriistad. Vahakael lisab väärikust. Sõrmepaksune tumedapoolne pruun vahukiht taandub kiirelt kirmeks. Õlle värvus - no mõistagi must-must-must.
Aroom. Oooojaaaaaa. See on nüüd küps! Vaata kui aasta tagasi sai teha etteheidet, et rumm on liiga terav, siis nüüd pole seda teps mitte. Pehme, soe, ninaskribelev, sume, pehme, usaldusväärne, pehme, portveinine ja rosinane. Noh ja pehme :)
Esmamekk on raske kehaga. Oh ei, üldse mitte tankraske, kuid selline pehme ja toekas nagu madrats. Madratsi all olete maganud? Vana Gambrinus on. Kõva külmaga madratsi ja kolme teki all. Aga see on hoopis teine lugu.
Keskmaitse. Kreeginastoika. Rosinakissell. Vaniljene rosinakissell!! Rosinakissell, millesse on kreeginastoikat kallatud!!!
Lõppmaitse. Soe ja pehme. Kreegi-kirsikompoti vedelikust tehtud tarretis. Kakaoiiris.
Järelmekk. Rosinaliköör? Heledaid suuri mahlaseid rosinaid on hoitud tumeda rummi all ja saadud musine ja mõnsa ja muhe ja muigelsuine tõmmis. Sellega tuleks hommikuid alustada. Noh et naeratus kohe näole tõuseks. Ja et lastele ning kassidele pai tahaks teha ja räime osta. Kassidele. Lastele jäätist niikuinii.


description: Meldooniumi kasutamise tõttu võistluskeeldu kandev Maria Šarapova eemaldati täna WTA edetabelist.

title: Mängukeeldu kandev Maria Šarapova kustutati WTA tabelist


authors:
Fcgabala
Euroopa Liiga

description: 20. oktoobri spordipäev toob meile kaasaelamist nii korvpalli kui jalgpalli tippliigadest. Euroopa tugevuselt teises vutisarjas peab kolmanda ringi kohtumise Sergei Zenjovi koduklubi Gabala. Korvpalli Euroliiga jätkab põnevate mängudega, kui ära peetakse neli kohtumist. Vahest intrigeerivaim neist on kolme aasta taguse finaali kordusetendus, kus end taas koguv Maccabi võõrustab Madridi Reali. Kõik eelnimetatu ja veel palju muudki, toob Õhtulehe otseblogi teieni. Püsige lainel!

title: OTSE | Sport 20.10: Zenjov jahib Euroopa liigas esimest võitu, ManU madistab türklastega


authors: Soovin Tartumaa Prouale Lotovõidu Puhul Palju Palju Õnne

title: Lotoga peavõidu saanud Tartumaa proua: olen eluaeg osanud rahaga ümber käia

maintext:
28. septembril loositi "Suure lotokolmapäeva" telesaates välja Bingo Loto peavõit summas 435 967 eurot. Õnnelikuks võitjaks osutus internetist võidupileti ostnud Tartumaa proua, kes enda sõnul mängib lotot veebi vahendusel juba viimased paar-kolm aastat.
Üldse on nüüdseks juba pensionipõlve pidav naine mänginud lotot iganädalaselt sestsaati, kui lotomängud turul on olnud.
Bingo jackpoti võit on naisele esimene suurem lotovõit. Siiani oli ta suurim võit 23 €, kuid teistele on naine enda sõnul alati rõõmustades kaasa elanud, kui suurtest võitudest kuulnud. Et lotoõnn just talle naeratas, sai naine teada loosimisele järgneval päeval meiliteavituse kaudu.
Võidust teavad naise täiskasvanud lapsed ja lapselapsed, keda ta võidurahaga kindlasti toetada plaanib. Samuti tahab ta teha korda juba ammu remontivajava kodumaja. Et ta raha niisama ära raiskaks, naine igatahes ei karda. "Ma olen eluaeg osanud rahaga ümber käia."


description: Mis toimus Liverpoolis esmaspäeval, kui kohtusid Inglismaa kaks kõige edukamat jalgpalliklubi, Liverpool ja Manchester United? Kuidas ja miks jõudsid mängule Eesti jalgpallisõbrad Paidest ja Tartust?

title: UNIBETI VUTIHULLUS | Jalgpallisaade Inglismaalt! Eestlased vallutavad Liverpooli ja Man Unitedi legend annab signaali


description: Frog.ee esitleb maailma populaarseimat e-lugerit, mis on kontrastsema ekraani, ühtlasema valgustuse ja kiirema protsessoriga. Sealjuures on e-luger praegu supersoodsa hinnaga!

title: ISADEPÄEVA KINGIIDEE | Isa armastab lugeda? Hea kink on soodsa hinnaga e-luger!


authors: Reuters Scanpix

description: 38 aasta vanuselt suri Hongkongi loomaaias hiidpanda Jia Jia, kes oli kuni eilseni vanim omasuguste seas.

title: Suri maailma vanim vangistuses elanud hiidpanda


authors:
Panthermedia
Scanpix
Paha Märk
Kõhh Kõhh

description: Eesti Perearstide Selts soovib krooniliste haigete rohkuse tõttu pikendada kergema tervisehädaga patsientide vastuvõtuaega seniselt viielt päevalt kümnele päevale.

title: Perearstid: praeguse ressursiga ei ole võimalik tagada vastuvõtte viie päeva jooksul


title: Automaatpesula võib moodsa auto hulluks ajada

maintext:
Tänapäevased autod sisaldavad kõikvõimalikku peent uut turvavarustust, tõdeb Jalopnik. Aga kõigil neil automaatsetel pidurdussüsteemidel ja teistel vidinatel on üks kõrvalmõju: su sõiduk võib automaatpesulas täiesti hulluks minna, umbes nii, nagu sunniksid koera vanni minema.
Moodsate autode juhti abistavate turvasüsteemide üha kasvav täiuslikkus tekitab tõsiseid muresid automaatse autopesu puhul, kirjutas Forbes. Probleem seisneb selles, et maanteel avariisid ennetavad sensoritega turvasüsteemid kipuvad tekitama autos arvamust, et pritsiva vee ja vehklevate harjadega tarandik pole hea koht, kus olla. See põhjustab süsteemile ülekoormuse ja võib auto rivist välja lüüa.
Üks hädade põhjus seisneb selles, et kokkupõrke vältimiseks mõeldud sensorid ei näe vahet kiviseinal ja pehmetel harjakardinatel. Automaatsete pidurduse sensorite jaoks tunduvad mõlemad suure ja võrdselt ohtliku objektina, millega kokkupõrkamist peab vältima. Autopesulad on teatanud juhtumitest, kus autod on jäänud pesulas oma automaatsete pidurdussüsteemide pärast kinni. Iroonilisel moel on mõned autod püüdnud kokkupõrget vältides pesularööbastel tagurdada ja põhjustanud kokkupõrke pesemismehhanismiga.
Enamgi veel, teatatud on ka probleemidest elektrooniliste parkimispiduritega. Need kalduvad takistama autopesu sellistel puhkudel, kus juht peaks jätma käigukasti neutraalasendisse, lülitama mootori välja ja ise autost lahkuma. Mõned autod lülitavad mootori vaikides kohe sisse käsipiduri, teised aga nõuavad, et juht enne mootori väljalülitamist käigukasti parkimisasendisse lükkaks.
Mõned tänapäevased autod lasevad pesula lindile sõitmise tarbeks oma turvasüsteemid välja lülitada, aga suur osa autoomanikest ei tea, kuidas seda teha. Lähiaastatel võib aga juhtuda, et sellised turvasüsteemid saavad autodel standardiks ja neid enam välja lülitada ei saagi.


title: Eesti Meedia ähvardab Mart Kadastiku pensionist ilma jätta

maintext:
Peamiselt Postimehest ja selle müügist rääkiva elulooraamatu avaldanud endine Eesti Meedia juht Mart Kadastik on saanud ähvarduse, et oma endise tööandja kohta avameelitsemine võib ta firma pensionist ilma jätta.
Kadastik kinnitas Õhtulehele, et muude ähvarduste seas on Eesti Meedialt tulnud tõepoolest väide, et avameelse raamatu avaldamise tõttu võib Eesti Meedia katkestada talle raha maksmise.
Kadastik ütleb, et tema raamatus on ka kirjas fakt, et juba Heldur Tõnissoni omanikuks oleku ajal 1990. aastatel sõlmitud kokkuleppe alusel maksab firma talle pärast juhitöölt lahkumist kuni vanaduspensioni saamiseni tasu, mis lubab seni ära elada.
"Sisuliselt sain ma aastaid vähem palka ja firma kogus raha minu pensionifondi, et kindlustada mu toimetulek ajal, kui ma juhi ülesandeid enam täisjõuga täita ei suuda, aga vanaduspensioni veel ei saa," lausub Kadastik. "Skandinaavias on see täiesti tavapärane."


description: "Ma ei tea, kas õnnetusse sattunud igivanal traktoril olid tuled korras, aga reeglina DT20-l need enam ei põle," arutleb Viljandimaa mees valgustamata metsavaheteel toimunud traagilisest õnnetusest. Sügavasse kraavi paiskunud traktori all hukkunud poiss ja tema isa sõitsid teelt välja roolivõimendita traktoriga, mis võib juhitavuse kaotada ka rusikasuurusest kivist üle sõites.

title: Kas isa lubas 12aastase poja roolivõimendita traktori rooli?


description: Reedene spordipäev toob endaga palju kaasaelamist nii siit samast kodust kui ka kaugelt piiri tagant. Jalgpalli Premium liigas peetakse täna tähtis kohtumine, kui kell 19 sõidab tabeli liider Infonet külla Narva Transi meeskonnale. Koduses korvpalli meistriliigas lähevad vastamisi kaks kaotuseta meeskonda, kui Valga võtab vastu Tartu Ülikooli. Samuti jätkatakse põnevate mängude Euroliigas, kui peetakse neli viimast teise vooru kohtumist. Õhtulehe otseblogi toob kõik tähtsamad sündmused teieni, head kaasaelamist!

title: OTSE | Sport 21.10: Kas Infonet suudab astuda suure sammu Eesti meistritiitli suunas?


description: Tennise ausust kontrolliv komisjon TIU kahtlustab, et WImbledoni Suure Slämmi turniiri üks matš võis olla kokkuleppemäng.

title: KOKKULEPPEMÄNG WIMBLEDONIL? Ametnikud uurivad Suure Slämmi turniiri mängu ajal tehtud kahtlaseid panuseid


title: Ülemiste keskus pälvib teiste seas Eesti Pimedate Liidu tunnustuse

maintext:
Juba viiendat aastat tunnustab Eesti Pimedate Liit neid inimesi, asutusi ja organisatsioone, kes on eelneva aasta jooksul aidanud nägemispuudega inimeste elukvaliteeti parandada. Tänavuste tunnustuse „Aasta tegu 2016“ saajate hulgast võib leida nii suurettevõtte Ülemiste keskus kui ka lavastaja, kondiitri ja Balti Kaitsekolledžiga seotud ühenduse BaltGirls.
„Kuna nägemispuudega inimesed seisavad oma argielus silmitsi suurte raskustega, täname siiralt neid, kes on meie elu rikastanud,“ ütleb Eesti Pimedate Liidu juhataja Ago Kivilo.
Kaubanduskeskus on pidanud oluliseks, et ostlemisvõimalused laieneks ka nägemispuudega inimestele. „Ülemistes saab esimest korda Eestis nägemispuudega inimene külastada iseseisvalt suurt kaubanduskeskust. See on suur samm, et kõik meie avalikud hooned muutuks vaegnägijatele ja pimedatele ligipääsetavaks,“ rääkis Eesti Pimedate Liidu juhatuse liige Jakob Rosin. Värskelt renoveeritud keskuse põrandal on kombatavad juhtteed ning poeuste kõrvale on paigaldatud punkt- ja reljeefkirjas sildid.


description: TTÜ korvpalliklubi teatab, et meeskonnaga on liitunud mängujuht Sander Saare.

title: TTÜ korvpalliklubi leidis mängujuhi kohale huvitava täienduse


description: Läinud pühapäeval kihutas politsei Luunja valda Kabina külla, et lahendada tüli taksojuhi ja tema sõitja, 33aastase naise vahel. Daam oli purjus. Politseinikud taksot ei leidnud, küll aga vedeles teeservas naise rahakott, millest oli kadunud tubli summa.

title: Taksojuht lasi sõitjale pipragaasi näkku ja viis ta dollarid


authors:
Panthermedia
Scanpix
O O

description: Naine koges ja kannatas orgasmi hetkel, mil ta pere talle üllatuse tegi ning külla saabus.

title: ÜLLATUS-ÜLLATUS: naine sai orgasmi, kui perekond ootamatult tema juurde saabus

maintext:
Ta selgitab, et elab üksi ja on harjunud, et teda külastavad inimesed helistavad ette ja koputavad ka uksele.
Naine kuulas parajasti mõnusat muusikat oma magamistoas, mistõttu ei kuulnud, kui uks avanes.
"Ei, ta ei tulnud mu magamistuppa, aga ma olin keset võimsat orgasmi ja tegin valju häält, kui taipasin, et midagi on valesti," meenutab ta, kuidas ta voodist püsti kargas ja kiirelt seejärel riidesse pani.
"Kui ma magamistoast väljusin, siis nägin, et ta kiirustas lastega autosse," on naine segaduses, sest ei oska nüüd õega enam kontakti leida.
Asja tegi hullemaks see, et pahane õde helistas orgasmi kogenud sõsarale, et teda tehtu eest sõimata. Ootamatult külla tulnud õde on solvunud, et tema lapsed midagi taolist pidid kogema.


authors:
Gruppenführer Rõivas
Johhn Baisatan

title: Herkel: peaministri jutt põhiseadusest kui arengu pidurist on ohtlik

maintext:
Vabaerakonna esimehe Andres Herkeli sõnul kõlab peaminister Rõivase eile Riigikogus väljendatud seisukoht, et põhiseadus ei tohi haldusreformi pidurdada ohtlikult ja seab põhiseaduse autoriteedi kahtluse alla.
„Tegemist on riskantse mõtteavaldusega täitevvõimu juhi poolt. Põhiseaduslikkusest üle sõitmine „helge tuleviku nimel“ peaks kuuluma totalitaarsesse minevikku, mitte kaasaegsesse õigusriiki. Valitsus ei tohi haldusreformi kitsaskohtade õigustamisel asuda põhiseaduse põhimõtteid kõrvale lükkama,“ ütles Herkel.
Herkeli sõnul ei ole põhiseadus arengu pidur ega lihtsalt õiguslik raam, vaid meie riikluse vundament ja demokraatlik kokkuleppe. „Siiamaani pole selget lahendust, mis eristaks omavalitsusele pandud omavalitsuslikke ja riiklikke ülesandeid ning looks vastava rahastussüsteemi. Riigikohtu 2010. aasta otsuse eiramised esinevad siiamaani,“ ütles ta.
„Eesti põhiseaduse 14. peatükk sätestab muuhulgas kohaliku omavalitsuse autonoomia ja kaitseb teda keskvõimu liigse sekkumise eest. Peaministri jutt, et Riigikohtusse pöördunud 22 kohalikku omavalitsust kasutavad põhiseadust ettekäändena arengu, antud kontekstis haldusreformi, pidurdamiseks on ohtlik. Need omavalitsused ei sea küsimärgi alla riigi aluseid, vaid kaitsevad oma õigusi ja ei soovi leppida tsentraliseerimisega,“ ütles Herkel.
Vabaerakonna saadikud esitasid täna arupärimise justiitsminister Reinsalule seoses haldusreformi põhiseaduspärasusega.


title: KAE VIGURVÄNTA! Karjääri lõpetamisest teatanud poksi raskekaalu maailmameister tõmbas meediat tillist

maintext:
Poksi raskekaalu maailmameister Tyson Fury teatas täna pärastlõunal ootamatult, et tõmbab oma karjäärile joone alla. Mõned tunnid hiljem säutsus ta, et tegu oli naljaga.
"Hahahaha, arvate, et saate minust nii kergesti lahti? Olen siin, et jääda!" teatas Fury kella 18 paiku. "Peagi, kui tunnen end paremini, kaitsen seda, mis kuulub mulle. Raskekaalu trooni."
Hahahaha u think you will get rid of the GYPSYKING that easy!!! I'm here to stay. #TheGreatest just shows u what the Medea are like. Tut tut


title: PILK PEALE, KÄSI KÜLGE: Renault Mégane GrandCoupé

maintext:
Renault Mégane perekond, mille luukpäraversioon ja universaalkerega Grandtour on Eestis juba esitletud, saab kohe-kohe täiendust ruumika neljaukselise kompaktsedaani näol. Eestis nagu ka naabermaades kannab auto ametlikult nime Mégane GrandCoupé, osal Euroopa turgudest piirdutakse tagasihoidlikuma nimega Mégane Sedan.
GrandCoupé nimega soovib tootja rõhutada auto moodsat, kupeeliku joont, lootuses tõmmata nende inimeste tähelepanu, kes seni C segmendi sedaanidest mööda on vaadanud. Mégane sedaanid valmivad Türgis, Bursa tehases ning jõuavad sel sügisel müügile 30 riigis. 2015. aastal toodeti Bursas 340 000 Renault’ mudelit, Mégane sedaani liini käivitamisse investeeriti 200 miljonit eurot.
Eesti autoajakirjanikud said Renault Mégane GrandCoupé’ga esmatutvust teha Poolas, Varssavi ümbruses. Esmased muljed on pigem positiivsed, sedaan on ruumikas ja soliidne ning selle turva- ja mugavusvarustus võtab silme eest kirjuks.
See ei peaks üllatama neid, kes Renault’ uudistoodetega viimasel ajal kokku puutunud – siht on võetud keskklassiautode nooblilt moodsaks muutmisele. Kuna C segmendis käib kõva rabelemine, siis turvalisuse ja mugavuse arvelt allahindlust ei tehta.
Põhjalikku ülevaadet ja arvustust loe Acceleristast.


title: VALU, MIS EI UNUNE: 16 katkenud rasedust ja 15kuuse tütre surm...

maintext:
Naine, kes on kogenud 16 raseduse katkemist, kaotas ka oma 15kuuse tütre. Laps suri kõigest 6 tundi pärast meningiiti nakatumist...
32-aastane Lizzie meenutab, et andis tol saatuslikul päeval oma lapsele palavikurohtu, sest ärganud Fleur Rose oli kuum. Ometigi muutus lapse seisukord väga kiiresti hullemaks. Kuus tundi hiljem teda enam ei olnud...
Miks seda avalikkuse ette tuua?
Lizzie tahab, et teised vanemad teaksid, kui kiiresti meningiit võib muutuda surmavaks.
"Fleur-Rose oli nii terve laps," räägib ema ja lisab: "Päev enne surma ta lalises ja naeris."
Kuigi laps viidi haiglasse, siis oli ta seal vaheldumisi teadvusel ja tedvusetu ning koges kõrgest palavikust tulenevaid krampe.
Haiglas ta olemine vahepeal paranes, mil hoolimata oksendamisest uudistas laps mänguasju.
Ema märkas lapse kaelal punast plekki, mis levis järejest edasi. Laps oli kahvatu, kuid nuttis.
Lapsele anti antibiootikume, kuid ta olukord järjest halvenes. Lõpuks läi Fleur-Rose`i süda seisma...
Ema rõhutab, et vanemad seostavad meningiiti alati lööbega, kuid tema tütrel lõi see välja hoopis hiljem, mistõttu tahab ta ,et kõik vanemad maailmas teaksid tema ja Fleur-Rose`i lugu...
Enne Fleur-Rose`i sündi oli pere kogenud kuue aasta vältel 16 raseduse katkemist. Lõpuks sündis neile tütar, kuid siis võeti ka tema neilt ära...


title: Sotsiaalkindlustusamet: välisriigis hüvitiste taotlemisel tuleb olla tähelepanelik

maintext:
Viimase üheksa kuuga on sotsiaalkindlustusametis registreeritud 568 piiriülest perehüvitiste enammakset summas 426 000 eurot. Enammaksed tekivad üldjuhul siis, kui toetuse saaja kolib välismaale ja unustab sotsiaalkindlustusametit teavitada. Riikidevaheline infovahetus on aeglane ja nii võibki juhtuda, et inimene saab samaväärset toetust kahest riigist.
„Perehüvitiste saajal on kohustus teavitada sotsiaalkindlustusametit kõigist asjaoludest, mis mõjutavad perehüvitiste saamist. Näiteks ka sellest, kui üks vanem on tööle läinud teise riiki või on teisest riigist saanud samaväärseid perehüvitisi,“ rääkis sotsiaalkindlustusameti välishüvitiste juht Evelyn Hallika.
Välismaal elavatele ja töötavatele eestlastele makstakse perehüvitisi töökoha riigis samadel alustel ja samas suuruses nagu oma riigi kodanikele. „Kui aga perehüvitiste saaja ei ole meid teavitanud ja hilisemas riikidevahelises infovahetuses selgub, et pere saab sama toetust ka teisest riigist täismääras, tekkib perel enammakse ja alusetult makstud hüvitised nõutakse tagasi,“ ütles Hallika.
Enammaksete vältimiseks tuleb teise riiki elama või tööle minnes teavitada esimesel võimalusel elukohariigi sotsiaalkindlustusasutust.Eestis makstakse perehüvitisi Eesti alalisele elanikule. Kui terve pere lahkub Eestist, siis maksab perehüvitisi täies mahus pere uus elukohariik. Kui osa pereliikmeid jääb elama Eestisse selgitavad sotsiaalkindlustusasutused omavahelises infovahetuses välja, milline riik maksab perele perehüvitisi ja millises summas.
Lisainfot Euroopa Liidu sotsiaalkindlustussüsteemide kohta Euroopa Komisjoni kodulehelt SIIN või tutvu perehüvitiste maksmise reeglite ja näidetega sotsiaalkindlustusameti koduleheküljel SIIN. Küsimuste korral saavad inimesed abi ka sotsiaalkindlustusameti välishüvitiste üksuse telefonidelt 640 8191 ja 640 8135.


description: Inglismaal pussitati kevadel surnuks mees, kelle valduses oli lasteraamatu "Tuul pajuokstes" esmatüki eksemplar, teatas BBC.

title: Mees pussitati lasteraamatu pärast surnuks


authors:
Martin Daniel Evans
Splash

title: Coca-Cola sõltuvus hävitas telekaunitari hambad

maintext:
Endine Briti seebiooperi “EastEnders” näitlejanna Kierston Wareing tunnistab, et kirg Coca-Cola vastu läks talle maksma viis hammast.
Aastatel 2012-2014 “EastEndersis” mänginud näitlejanna rääkis Daily Mirrorile, et jõi iga päev kaks ja pool liitrit Coca-Colat. Ta ei teinud välja hambaarstide manitsusest, et suhkrurikas jook võib tema hambaid kahjustada.
“Mu hambad on kannatada saanud. Mind hoiatati aasta tagasi, aga ma ei võtnud seda tõsiselt. Aasta edasi, ja mul on viis hammast välja langenud. See on nii valus, ärkan põrgupiinades ja see kõik on Coca-Cola süü. Ma olin sellest sõltuvuses.”
Paraku võib Kierston veel mõnest hambast ilma jääda, sest ta on asendanud Coca-Cola kulistamise Wispa-nimeliste šokolaadibatoonidega. Neid sööb ta neli tükki päevas.


description: Õena töötanud naine kasutas oma oskusi ja teadmisi, et varjata söömishäireid. Õnnetuseks jäi ta nii haigeks, et suri. Selleks ajaks oli naise kaal vähenenud juba 32 kiloni...

title: SURNUKS NÄLJUTATUD: söömishäireid varjanud õde kaalus surres kõigest 32 kilo


authors:
Afp
Scanpix
Pistab Teised Mäekõrguselt Kotti.

title: Super: Tanel Kangert võitis Abu Dhabi velotuuri

maintext:
Profijalgrattur Tanel Kangert (Astana) sai Abu Dhabi velotuuril üldesikoha. Täna lõpetas ta peagrupis, laupäeval oli ta teatavasti võitnud eelviimase etapi.
Kangerti sõnul aitas kolmandal etapil võitu saavutada Astana tiimi esirattur Vincenzo Nibali. "Ta ütles, et on valmis täna minu heaks tööd tegema," lausus Vändrast pärit sportlane Cycling Newsile. "Teadsin, et nii on mul võimalik midagi korda saata. Kui saan šansi, pean selle ära kasutama ja õnneks olid jaladki piisavalt värsked."
Hea mägironijana tuntud Nibali ja Kangert pedaalisid teistel päris korralikult eest ära. "Korraks tekitas küljetuul ärevust, aga meie meeskond oli väga korralik ja nad kaitsesid meid selle eest. Lõputõusule läksin seetõttu ka üsna värskena," nentis eestlane.
Viimase etapi lõpetas Kangert peagrupis ja kindlustas tuuri üldvõidu. Vormel 1 sarja Araabia Ühendemiraatide GP toimumiskohas ehk Yas Marina ringrajal peetud neljanda etapi võitis Mark Cavendish (Dimension Data).
Üldarvestuses pühapäevane sõit suuri muutusi kaasa ei toonud. Kokkuvõttes oli teine Nicholas Roche (Sky), kes kaotas Kangertile 21 sekundiga. Kolmanda koha sai itaallane Diego Ulissi (Lampre-Merida), tema jäi eestlasele alla 43 sekundiga.


description: Ka tänavu pakub TÜ Kliinikumi Lastefond headele inimestele võimalust toetada raskelt haigeid lapsi saates oma pühadetervitused Lastefondi heategevusliku pühadekaardiga.Sel aastal on Lastefondile sealjuures appi tulnud kunstnik Navitrolla, kes pühadekaardi oma joonistusega illustreeris. Kahepoolse kaardi hinnaks on 1,50 eurot ning seda saab soetada kirjutades e-maili aadressile katlin.lindsaar@lastefond.ee. Suuremate koguste puhul on võimalik kaartidesse trükkida tellijapoolne tekst.Lastefondi strateegiajuht Küllike Saar toonitab, et heategevuslikud pühadekaardid on fondile oluliseks annetuste allikaks. “Oleme kaarte müünud juba üle 10 aasta ning kogemus on näidanud, et neid ostetakse hea meelega. Kõige rohkem just ettevõtete poolt, kes niikuinii partnerite tervitamiseks kaarte saadavad ning on otsustanud sellega ühtlasi ka heateo teha. Viimasel paaril aastal oleme jõulukaartide müügiga kogunud haigete laste toetuseks ca 5000 eurot,” räägib ta.Saadaval on

title: Lastefond müüb raskelt haigete laste toetuseks pühadekaarte

maintext:
Ka tänavu pakub TÜ Kliinikumi Lastefond headele inimestele võimalust toetada raskelt haigeid lapsi saates oma pühadetervitused Lastefondi heategevusliku pühadekaardiga.
Sel aastal on Lastefondile sealjuures appi tulnud kunstnik Navitrolla, kes pühadekaardi oma joonistusega illustreeris. Kahepoolse kaardi hinnaks on 1,50 eurot ning seda saab soetada kirjutades e-maili aadressile katlin.lindsaar@lastefond.ee.
Suuremate koguste puhul on võimalik kaartidesse trükkida tellijapoolne tekst.Lastefondi strateegiajuht Küllike Saar toonitab, et heategevuslikud pühadekaardid on fondile oluliseks annetuste allikaks.
“Oleme kaarte müünud juba üle 10 aasta ning kogemus on näidanud, et neid ostetakse hea meelega. Kõige rohkem just ettevõtete poolt, kes niikuinii partnerite tervitamiseks kaarte saadavad ning on otsustanud sellega ühtlasi ka heateo teha. Viimasel paaril aastal oleme jõulukaartide müügiga kogunud haigete laste toetuseks ca 5000 eurot,” räägib ta.
Saadaval on ka sama illustratsiooniga veidi animeeritud ning kolmekeelse tekstiga (eesti, vene ja inglise keeles pühadesoov) e-kaardid, mida saab oma koostööpartneritele, lähedastele ja sõpradele edastada e-postiga.
E-kaardi hinnaks on jõukohane annetus ning nende tellimiseks tuleks kirjutada samuti eelnimetatud e-mailile.


title: Valitsus toetaks vaesemaid valdu

maintext:
Riigihalduse minister Arto Aas esitles eile valitsusele tehtavaid ettepanekuid, et parandada hõredalt asustatud piirkondade ja äärealade majanduslikku seisu. Muudatusi tahetakse teha tulumaksu jaotamises ja senisest olulisemaks saab tasandusfond. Arto Aas ütleb, et praegu on Eestis omavalitsuste rahaline seis väga erinev: on rikkad Harjumaa vallad ja äärealadel asuvad väikese elanikkonna ja sissetulekuga omavalitsused. Et üle Eesti oleksid võimalused võrdsemad, on loodud tasandus- ja toetusfond, kuid toetusfondi rahad on sihtotstarbelised ja selle suurus liialt väike. Valitsusele esitatav ettepanek näeb ühelt poolt ette tasandusfondi suuremat rolli ja teisalt ka elanikelt tuleva raha ümberjaotamist. Kasutades statistikaameti andmebaase, on Aasa sõnul selge, kui palju ja kui tihedalt Eesti erinevates paikades inimesi elab. Nii leitakse võti, mille abil määrata omavalitsusele tasandusfondist toetust. Selle leidmisel on kõige tähtsamal kohal kooliealised noored. "Seome suurema tulu õpilaste arvuga. Kui omavalitsuse territooriumil elab õpilasi hästi hajusalt, mitte tihedalt asustatud punktides koos, siis selle võrra saavad nad riigilt suurema toetuse."
Mida rahaga ette võtta, seda riik ei dikteeri. "Kas omavalitsused kasutavad lisaraha hariduseks, teedeks, lasteaedadeks – seda saab ise otsustada. Seda meie ette ei kirjuta."
Teine oluline ettepanek on tulumaksu jaotamise muutmine. Minister ütleb, et ettepanekus midagi uut ei ole, sest sarnast süsteemi kasutatakse ka naabrite juures. Kui praegu saab omavalitsus talle eraldatud osa füüsilise isiku tulumaksust täies mahus kätte, siis edaspidi saaks kodukoht endale vaid 40 protsenti tulumaksuosast, ülejäänut hakkab omavalitsuste vahel jagama riik. Aas arvab, et rikkamate omavalitsuste sissetulek ümberjaotamisest ei väheneks, sest lisaks tahetakse inimese maksudest riigile anda senisest 0,53 protsenti rohkem: "See on 2008. aasta tase, mida hiljem kärbiti." Aas rõhutab, et kelleltki raha ära ei võeta ja rikkamatele omavalitsustele tähendab muudatus vaid laugemat tulude kasvu. "Kui me anname lisaraha ja muudame süsteemi natuke ühtlasemaks, siis tegelikult on kõik võidus. Ei ole sellist hetke, et kellelgi eelarve väheneks," on minister kindel.


description: "Ka mina olen üks neist inimestest, kelle keha reageerib erinevatele elumuutustele kaalutõusu või -langusega," avaldas Evelin Ilves oma tänases jutusaates, mis keskendus kehale ja kaalule.

title: Evelin Ilves: Ärma perenaisena ei huvitanud mu kehakaal kedagi, Kadriorus huvitas kõiki


title: ÕHTULEHE VIDEO | Võiduka kolmese tabanud Gert Dorbek: viimasel viskel pole enam millelegi mõelda

maintext:
Eesti korvpalli meistriliigas tegi kolmapäeval pea uskumatu tagasituleku Tartu Ülikooli korvpallimeeskond, kui tuli 20 punktilisest kaotusseisust välja ja alistas valitseva meistri BC Kalev/Cramo 77:76. 6,7 sekundit enne lõppu otsustava kolmese tabanud Gert Dorbek sõnas, et sellisel hetkel viskele enam ei mõtle.
"Seal pole enam midagi mõelda," sõnas Tartu üks kangelastest. "Võita on alati tore, aga enim valmistab head meelt, et tulime teisel poolajal riietusruumist -20 pealt välja ja võitlesime iga sentimeetri pärast. Esimesel poolajal juhtus kõik viie minuti jooksul, korraks lagunesime täielikult, aga lõpuks väga tore, et võit tuli," võttis Dorbek kohtumise kokku.
Esimese poolaja kaotas Tartu 29:48, kuid teine poolaeg võideti omakorda skooriga 48:28, sh viimane veerandaeg 18:10. "Ega see nüüd nii lihtne ka polnud. Võib olla nendel oli ebaõnne, meie panime rasked visked ära. Esimesel poolajal me ei saanud rünnakul nii kehvasid viskeid, aga lihtsalt ei pannud neid sisse.
Sealt said nad poolkiireid ja kiirrünnakuid ja silmapilguga oli seis -20. Võitlust oli ja arvan, et rahvale ka päris põnev mäng," rääkis Dorbek.
Mida Dorbek rääkis võistkonda painavatest vigastustest ja eesolevast eurosarjast, vaata juba Õhtulehe videost.


title: TV3 VIDEO | Mihkel Raud: tähtis on lõpetada põdemine, et raha on nõme ja madal

maintext:
Endine poliitik ja saatejuht Mihkel Raud leiab, et raha ei tuleks häbeneda ja vihata.
"Kõige tähtsam on lõpetada ära põdemine ja häbenemine, et raha teenimine on nõme ja madal. Rahast halvasti mõtlemine," rääkis Raud saates "Evelin", et raha saamist ei tohiks põdeda. Samuti ei muutvat raha inimest halvemaks.
Raha teenimiseks tuleb Raua sõnul tööd teha, kuid rikkad inimesed loovad raha abil väärtust. "Sõber ütles, et tee midagi, mille eest inimesed on valmis raha maksma, loo väärtust," lisas ta.


description: Poliitiline pilasari "Pehmed ja karvased", mis sobiks praegust poliitilist olukorda vürtsitama nagu rusikas silmaauku, ei pruugigi enam naasta. Juba aastaid tagasi lõppenud sarja nukud, millest igaüks maksis ligi 2000 eurot, ootavad produtsent Raivo Suviste sõnul kastis telekanalite huvi saadet uuesti tootma hakata.

title: "Pehmete ja karvaste" nukud vedelevad kastis oma aega oodates


description: Videol on näha, kuidas kaks kassi jagavad piimakaussi - vähemasti üritavad seda teha.

title: SEE ON MINU PIIM: vaata, kuidas kaks kassi ei suuda piimakaussi jagada


description: Täna hommikul pisut enne kella kuut sai häirekeskus teate, et Elvas Tartu maanteeõppeasutuse ehk Elva gümnaasiumi juures kukkus 19-aastane noormees kõrgelt alla ning hukkus.

title: Elvas hukkus pärast pidutsemist kooli katusele ronida üritanud noormees


title: Bookeri auhinna võitis esmakordselt Ameerika kirjanik

maintext:
Mainekas Briti raamatuauhind Man Booker Prize määrati esmakordselt ameeriklasele – Paul Beatty võitis preemia rassiteemalise satiirilise romaaniga “The Sellout”.
BBC Newsi teatel räägib New Yorgis elava autori neljas raamat mustanahalisest noormehest, kes üritab Los Angelese eeslinnas kehtestada orjapidamist ja rassilist segregatsiooni. Žürii esinaise Amanda Foremani sõnul suudab “The Sellout” välja juurida kõik ühiskondlikud tabud. Tegemist olevat meie ajastu romaaniga, mis paistab silma Jonathan Swifti ja Mark Twaini meenutava pöörase teravmeelsuse poolest.
54aastane kirjanik oli 50 000 naela suurust auhinda Cornwalli hertsoginna Camilla käest vastu võttes ilmselgelt liigutatud ning otsis tänukõne pidamiseks sõnu. “Ma vihkan kirjutamist,” tunnistas ta hiljem. “See on raske raamat. Mul oli seda raske kirjutada, ma tean, et seda on raske lugeda.”
Man Bookeri auhind on juba kolmandat aastat avatud igast rahvusest kirjanikele. Lõppvalikus oli BBC Newsi teatel kaks Briti ja kaks USA kirjanikku, üks Kanada ja üks Briti-Kanada autor. Kihlveokontorites peeti favoriidiks ka Tallinnas HeadReadi festivalil käinud kanadalanna Madeleine Thieni raamatut “Do Not Say We Have Nothing”. Mullu võitis Man Bookeri auhinna Marlon Jamesi “A Brief History of Seven Killings”.


description: Lisaks Walesi MM-rallile juhtub spordimaailmas täna veel palju muudki. Algust tehakse korvpalli karikamängude veerandfinaalidega, kui Haapsalus kohtuvad kell 18.30 Rapla ning Kalev/Cramo. Teadupärast ei jätnud Aivar Kuusmaa hoolealused meistriliiga avamängus valitsevatele meistritele mingit võimalust. Põnevus hakkab kerima ka jalgpalli Premium liigas, kui eelviimast vooru alustab liidrikohal asub Infonet, kes kell 19 võõrustab Paidet. Korvpalli Euroliiga sõprade maratonnädal saab täna lõpu, kui peetakse viimased neljanda vooru mängud. Kõik selle ja palju muud toob Õhtulehe otseblogi teieni, püsige lainel!

title: OTSE | Sport 28.10: kas Kalev/Cramo saab Raplalt revanši, kuidas peab Infonet favoriidikoorma all vastu?


title: GALERII JA VIDEO | Vaata, millise ägeda šõuga tutvustati H&Mi uut eksklusiivkollektsiooni!

maintext:
Möödunud nädalal toodi New Yorgis Pier 36 esmakordselt moelavale kollektsioon KENZO x H&M. Suurejoonelise show oli lavalaudadele seadnud moelegend Jean-Paul Goude.
Kutsutud külalised kogesid KENZO loovjuhtide Carol Limi ja Humberto Leoni loodud kollektsiooni unikaalset elurõõmust pakatavat ning mängulist energiat.
Etenduse muusikalise juhi Sam Spiegeli loodud "Express yourself” remiksi rütmide saatel tulid lavale kokku tantsijad, beatboxerid, vilistajad ja muusikud ning tähistasid individuaalse eneseväljenduse ilu ja jõudu.
KENZO x H&M kollektsiooni esitleti publikule KENZO koostööpartneri Ryan Heffingtoni loodud ainulaadse koreograafia saatel. Publikule langes osaks mänguliste julgete mustrite ja erksate värvide virvarr. Etenduse lõppedes jätkusid pidustused räppari ja üllatusesineja Ice Cube’i etteastega.
"Täna tähistasime kõike seda, mida me KENZO x H&M puhul armastame – see oli lõbus, elurõõmust pakatav ja ootamatu segu, mis tähistab erinevate maailmade ühinemist. See oli etteaste, mida me ei unusta kunagi,” ütlesid KENZO loovdirektorid Carol Lim ja Humberto Leon.
"KENZO x H&M kollektsiooni lansseerimine oli tõeliselt erakordne. Vaimustav oli näha, kuidas kollektsioon kõikide nende uskumatute mustrite, värvide ja energia abil ellu äratati. Oli suur au lasta Jean-Paul Goudel esitlust juhatada - ta tabas meeleolu ideaalselt,” sõnas H&Mi loovnõustaja Ann-Sofie Johansson.
KENZO x H&M kollektsioon saabub enam kui 250 H&Mi poodi üle maailma ja e-poodi alates 3. novembrist. Eestis Postimaja kauplusesse Tallinnas.


title: Juhtkiri | Kas Tallinn väärib mošeed?

maintext:
Eestit väisanud Türgi välisminister lubas ehitada mošee kohe, kui eestlased on sellega nõus. Linlaste hirm nende senist elukorraldust muuta ähvardava üle linna kaikuvate palvele kutsungite nagu iga uue ja tundmatu ees on mõistetav. Kui kõik senised plaanid Tallinnasse mošee ehitamiseks oleks teostunud, siis oleks neid meil juba mitu. Kuid ükski poliitiline jõud Eestis ei taha siduda end otsusega, mis lubaks moslemite pühakoja siia rajada. Kui teema oli viimati mõni kuu tagasi üleval, ütles siseminister Hanno Pevkur, et otsustamine kuulub omavalitsuse pädevusse.
Asjal on selge poliitiline aspekt. Ükski erakond ei taha võtta enda peale otsust mošee lubamise suhtes, sest seda annaks nende vastu kasutada malakana valimiseelses võitluses. Lasnamäele õigeusu kiriku rajamine tõi Keskerakonnale vene valijate hääled. Moslemeid aga pole Eestis sedavõrd palju, et nende häältega arvestamine ära tasuks.
Arvestama peab sedagi, et kui kohalikel usklikel pole ehituseks raha, siis raha andja ning mošee hilisem ülalpidaja saavutab teatud mõjujõu kohalikes asjades kaasarääkimiseks samamoodi nagu mõjutab Lasnamäe vene kiriku ehitus Moskva raha eest Eesti poliitikat. Seni on kohalikel moslemeil olnud kooskäimiskoht Keevise tänaval. Tegu on aga omavahel rivaalitseva seltskonnaga, mis teeb nendele poliitilise toe leidmise keeruliseks.
Praegune imaam pole olnud kuigivõrd avatud suhtluspartner ei avalikkusega eha isegi mitte kõigi moslemitega suheldes. Üks asi on segadus koguduse korteri ja raha kasutamisel, teine aga väga põhimõtteline – suhtumine terrorismi ja radikaliseerumisse olukorras, kus ka Eestis on mitmed sellised juhtumid kohtusse jõudnud. Ja kui imaam on öelnud, et mošeed on vaja pagulaste integreerimiseks, siis on mõistatav inimeste hirm hoopis uue migratsioonipumba tekkimise ees. Praegu on kohalikud moslemid alustanud valest otsast. Selle asemel, et meile aegajalt serveerida välismaa rahastajaid, kes on valmis siin kohe kopa maasse lööma, tuleb esmalt Eesti elanikele arusaadavalt põhjendada oma soove ja ambitsioone.


description: Laulja Kaire Vilgats esitas täna hommikul ETV otse-eetris laulu "Elu on kabaree!" muusikalist "Cabaret".

title: LINK VIDEOLE | Kaire Vilgats pani "Terevisiooni" saatejuhid otse-eetris tantsima

maintext:
"Te müüte klaveri väga odavalt!"
"Müün väga odavalt, aga ühe tingimusega."
"Mis tingimus see on?"
"Klaver tuleb nii toast välja viia, et minu naine ja tütar seda ei märkaks."


description: Eesti käsipallikoondise vasakukäelise pommitaja Dener Jaanimaa koduklubi MT Melsungen sai Saksamaa kõrgliigas 31:27 (16:16) võidu FRISCH AUF! Göppingeni üle. Möödunud nädalal klubi vahetanud Jaanimaa koosseisu ei kuulunud. Mait Patrail jäi nullile, kui tema koduklubi Hannover-Burgdorf jäi kodus 29:30 alla täiseduga jätkavale Berliini Füchsele.Füchsel on kuuest mängust kuus ja Flensburg-Handewittil viiest mängust viis võitu. Hannover on kuue punktiga 8. ja Melsungen nelja punktiga 13. kohal. Saksamaa esiliigas said eestlaste koduklubid kolm kaotust. Jürgen Rooba tööandja HSG Nordhorn-Lingen jäi võõrsil 23:24 alla HSG Konstanzilt. Janar Mägi ja EHV Aue kaotasid võõrsil TV 05/07 Hüttenbergile 27:34. Karl Roosna ja TUSEM Essen olid sunnitud ASV Hamm-Westfalenile alla vanduma 27:29. Roosna viskas kolm, Mägi ühe ja Rooba null väravat. Liigatabelis on Essen viie punktiga 13., Nordhorn-Lingen nelja punktiga 14. ja Aue kahe punktiga 19. ehk eelviimane. Islandi kõrg

title: Käsipallurid välismaal: Jaanimaal jäi debüüt veel tegemata

maintext:
Eesti käsipallikoondise vasakukäelise pommitaja Dener Jaanimaa koduklubi MT Melsungen sai Saksamaa kõrgliigas 31:27 (16:16) võidu FRISCH AUF! Göppingeni üle. Möödunud nädalal klubi vahetanud Jaanimaa koosseisu ei kuulunud.
Mait Patrail jäi nullile, kui tema koduklubi Hannover-Burgdorf jäi kodus 29:30 alla täiseduga jätkavale Berliini Füchsele.
Füchsel on kuuest mängust kuus ja Flensburg-Handewittil viiest mängust viis võitu. Hannover on kuue punktiga 8. ja Melsungen nelja punktiga 13. kohal.
Saksamaa esiliigas said eestlaste koduklubid kolm kaotust. Jürgen Rooba tööandja HSG Nordhorn-Lingen jäi võõrsil 23:24 alla HSG Konstanzilt. Janar Mägi ja EHV Aue kaotasid võõrsil TV 05/07 Hüttenbergile 27:34. Karl Roosna ja TUSEM Essen olid sunnitud ASV Hamm-Westfalenile alla vanduma 27:29. Roosna viskas kolm, Mägi ühe ja Rooba null väravat.
Liigatabelis on Essen viie punktiga 13., Nordhorn-Lingen nelja punktiga 14. ja Aue kahe punktiga 19. ehk eelviimane.
Islandi kõrgliigas on võidulainel Mikk Pinnoneni tööandja Afturelding, kes oli viimati 27:26 üle FH Hafnarfjordurist. Pinnone viskas 7 väravat. Viiest mängust neli võitnud Afturelding kerkis kaheksa punktiga Islandi kõrgliiga liidriks.
Prantsusmaa käsipalli esiliigas oli joonemängija Armi Pärdi koduklubi Massy kodus Pontault-Combault'st parem 28:26. Kolme vooruga neli punkti teeninud Massy on liigatabelis kolmandal kohal.
Rumeenia kõrgliigas viigistas Martin Johannsoni tööandja Bukaresti Steaua Timisoaraga 26:26. Johannson viskas ühe värava. Liigatabelis on kuue mänguga kaheksa punkti teeninud Steaua kaheksandal kohal.
Soome kõrgliiga neljandas voorus viskas Valdar Noodla ühe värava, kui Helsingi Dicken alistas 34:24 PIF-i. Taavi Tibari kahest väravast ei piisanud, et päästa Siuntiot 20:27 kaotusest BK-46-le. Soomes mängivastest eestlastest resultatiivseim oli Sten Toomla kes viskas GrlFK 35:20 võidumängus Riihimäki Dynamo üle neli väravat.
Tabeliliider on täiseduga jätkav Riihimäki Cocks, kuid GrlFK ja Dicken jäävad maha vaid ühe silmaga. Siuntio on nelja punktiga kuuendal kohal.


title: Täisteratooted sisaldavad organismile ülikasulikku B-vitamiini

maintext:
Täisteratoodete kasulikkusest räägitakse palju, sest täisteras on alles nii tera kestad kui idud. Just seal peituvadki peamised vitamiinid ja mineraalained, mille mõju tervisele on kiiduväärt.
Näiteks eestlase põlisel toidulaual aukohal oleva rukkileiva peamine koostisosa – rukis- on tuntud magneesiumi, fosfori, kaaliumi ning B-vitamiini sisalduse poolest. B1- vitamiini teatakse kui vaimuvitamiini, sest see mõjutab efektiivselt inimese vaimset seisundit ja närvisüsteemi. Täistera sisaldab mitmeid erinevaid B-vitamiine, millest igaühel on oluline roll meie tervise heaolus. Miks B-vitamiinid head on?
- Rukkis leiduv B2-vitamiin kannab märkimisväärset osa silmade toonuse hoidmisel ning naha tervise tagamisel. Lõhenenud suunurgad, kergesti väsivad, sügelevad või põletikulised silmad viitavad sageli just selle vitamiini puudusele organismis.


title: MILLINE ON MEIE UUS PRESIDENT? Kersti Kaljulaid: "Laulan suhteliselt kehvasti.“

maintext:
"Ma laulan suhteliselt kehvasti. Nii palju, et ma saan laulukooris laulda ja minna laulupeole," räägib tänases "Radaris" Eesti uueks presidendiks saanud Kersti Kaljulaid mõned minutid pärast valituks osutumist.
Kaheksa päeva tagasi kerkis Kersti Kaljulaiu kui võimaliku presidendikandidaadi nimi esimest korda laiema avalikkuse ette. Kaks päeva hiljem nimetasid riigikogulased ta kandidaadiks ning esmaspäeval valiti ta meie uueks riigipeaks.
Senistes avalikkusele tehtud ülesastumistes on Kaljulaiult küsitud eelkõige selle kohta, milline riigipea temast saab ning mis on tema peamiseks ülesandeks. "Radar" otsustas uurida temalt endalt ning 12 inimeselt, kellega meie uus riigipea oma eluteel kokku puutunud, milline inimene ta on – milline õde ja klassiõde, milline sõber ja kolleeg.


description: Videol avab tohter naise põsel oleva tsüsti, mille rasvane konsistents august väljub. Tegu on päris karmi videoga, kuid tõenäoliselt tundis naine sellest vabanedes suurt kergendust.

title: MIDA PEIDAB NAISE NÄGU: vaata, mis üks korralik punn endast kujutab


title: Kuidas lihtsate igapäevategevustega seljavalu leevendada?

maintext:
Seljavalu on tundnud enamik meist – arvatakse, et vähemalt korra elus on seda kogenud ligi 80–90% inimestest. Kuidas seljavalu lihtsate igapäevaste tegevustega leevendada?
* Kergenda koormat. Iga päev raske koti tassimine mõjutab paraku selga. Kott on liiga raske, kui selle kaal on suurem kui kümme protsenti kogu kehamassist. Parim oleks üldse kotti kanda nii, et rihm on risti üle rinna. Kuid aitab ka, kui iga 20 minuti järel vahetada õlga, millal kotti kannad.
* Vali õige voodi ja padi. Nimelt on pehmes voodis tõenäosus seljavalude tekkeks väiksem. Ning padi olgu sellise kõrgusega, et selili magades ei tohiks lõug vastu rindkere surutud olla ja külili lebades ei kalduks pea õla poole.


title: ARVUD EI VALETA! Klavan on Inglismaa kõrgliiga täpsuselt kolmas söötja

maintext:
Statistikaagentuur Opta avaldas üleeile, pärast Inglismaa jalgpalli meistrivõistluste 9. vooru edetabeli liiga parimatest söötjatest. Liverpooli ja Eesti koondise keskkaitsja Ragnar Klavan asus söödutäpsuse pingereas 91,9%-ga auväärsel kolmandal kohal.
Tõsi, too edetabel soosib oma olemuselt mehi, kes pidevalt platsil pole ehk nii tihti söötu ei lükka. Näiteks Klavan on Premier League'is kirja saanud kolm täispikka kohtumist.
93.1 - Birthday boy @Guendogan8 has the best pass completion rate in this @premierleague season. Genius. @ManCity @DFB_Team_EN pic.twitter.com/YdPfw1YLSz


description: Raske autoavarii tagajärjel invaliidistunud Sirge kukkus rängalt oma kodus ning pidi kiirabi valediagnoosi tõttu taluma nädalaid piinavat valu.

title: TV3 VIDEO | Kiirabi valediagnoos jättis invaliidistunud naise koju valudesse piinlema


description: Laupäeval toimus Jõhvi kontserdimajas aasta õpetaja gala, kus tunnustati Eesti parimaid õpetajaid ja tublimaid õpilasi ning hariduselu sõpru. Muuhulgas oli gala osa ka väike sõuprogramm, kuid üks sketš, mis rääkis tulevikukoolist ja sooneutraalsusest, oli küsimusi tekitav.

title: SOONEUTRAALSUS AASTA ÕPETAJA GALAL: kas sketšiga mindi üle piiri?


title: TEE ISE: valatud metallist detailid

maintext:
Teate küll seda tunnet, kui mingi pisike plastist või pehmemast metallist jupstükk puruneb ja mõne suurema agregaadi – olgu see batuut, mootorratas või köögilaud – sisuliselt kasutuks muudab? Väga sageli on asendusosa leidmine tülikas või isegi võimatu: elame ju ajastul, mil remontimise asemel eeldavad töösturid terve uue toote ostmist. Mõnikord on aga asendusosa võimalik ise teha – kui oled piisavalt nupukas.
YouTube'i kanali "You Got It Giyl" vedaja kirjeldab, et ostis eBay'st uued sidemed veelauale ning oli väga rahul, et sai need hea hinnaga. Paraku ei antud sidemetega kaasa vahendeid nende ettenähtud viisil paigaldamiseks. Selgus, et üht spetsiifilist detaili – mida mees nimetab kontramutriks, aga mis ilmselt kannab tegelikult muud nime – enam ei toodeta.
Mees asus katsetama erinevaid materjale, et vastavaid detaile ise teha. Üks komplekt sündis epoksiidvaigust. Aga et tegija kõhkles selle plastisarnase materjali tugevuses ja kestvuses, siis katsetas ta detailide alumiiniumist valamist.


authors:
Max Spiers Facebook
Max Spiers

maintext:
Poolas leiti surnuna Briti vandenõuteoreetik ning kahe lapse isa Max Spiers (39), kes oli vaid mõned päevad enne surma emale teatanud, et kui temaga peaks midagi juhtuma, tuleks alustada uurimist.
Max Spiers (Max Spiers/ Facebook
Ufodele spetsialiseerunud Spiers, kel oli ka palju jüngreid, oli sõitnud Poola, et tutvustada seal oma seisukohti, vahendab Daily Mail. Mees oli võõrslil olles peatunud ühe naise juures, kust tema surnukeha ka leiti. Spiersi ema Vanessa Batesi sõnul ei olnud tema poeg antud naisterahvaga kuigi kaua tuttav olnud.
Vaatamata surmaeelsele salapärasele teatele ja sõprade ütlustele, et vandenõuteoreetik oli oksendanud "musta vedelikku", on meedikud kinnitanud, et Spiersi siit ilmast lahkumine leidis aset siiski loomulikel põhjustel.
Max Spiersi ema väitel oli tema poeg, kunagine Orlando Bloomi klassivend, avaldamas infot neist, kes on ohtlikud maailmavalitsejate hulgas ning kellest tuleks eemale hoida meelelahutuses.


description: Kohtuekspertiisi instituudi analüüsi tulemusel selgus, et kolme noormehe surmaga lõppenud avariis oli sõiduauto Audi kiiruseks 140 kilomeetrit tunnis.

title: KOHTUEKSPERTIIS: surmaavarii sõiduki kiiruseks oli 140 kilomeetrit tunnis


title: Riik soovib rohkem panustada elamufondi uuendamisse

maintext:
Täna riigikogule edasi saadetud energiamajanduse arengukava elamumajanduse lisa kohaselt soovib riik oluliselt enam panustada hoonefondi uuendamisse ning on valinud maksimaalsele energiasäästu saavutamisele ja elukeskkonna terviklikule parandamisele keskenduva tee.
Elamumajanduse pikaajaliseks eesmärgiks on Eesti inimeste elamistingimuste parandamine, mis saavutatakse läbi hoonefondi energiatõhususe ja sisekliima parandamise ning uusehituse mahtude suurendamise ja kvaliteedi tõstmise. Arengukava seab pikaajalised ambitsioonikad sihid ja näeb ette komplekssed lahendused seatud eesmärkide saavutamiseks. Tagatud saab meeldiv, kvaliteetne, energiasäästlik ning terviklikult lahendatud elukeskkond ning elamufond vastab hoonete sisekliima kehtivatele standarditele.
„Viimasel paarikümnel aastal ehitatud eluruumide maht jääb oluliselt alla perioodi 1950-1990 keskmisele eluruumide mahule. Ligemale pool sajandit tagasi ehitatud hoonete vanus läheneb tol ajal normatiividega määratud elueale. Täna oleme olukorras, kus tuleb luua eeldused eluea lõppfaasis olevate elamute terviklikuks ja majanduslikult efektiivseks uuendamiseks ning uusehituse hoogustamiseks,“ ütles ettevõtlusminister Liisa Oviir.
Energiasääst ja sisekliima paranemine sõltuvad sellest, kui suur osa hoonefondist ja mis tasemel rekonstrueeritakse, samuti sellest, kui ranged nõuded uutele hoonetele kehtestatakse.
Oviir selgitas, et eluasemete teoreetiliseks taastuvvajaduseks loetakse 6000 uut eluruumi aastas, mida Eestis viimasel kümnel aastal on saavutatud alla 50 protsendi.
Arengukava seab eesmärgiks, et aastaks 2030 tuleb rekonstrueerida 50% korterelamutest ja 40% väikeelamutest. Eesti elamufondis ligi kolmandik on aastaks 2050 liginullenergiahooned. „See tähendab, et panustame senisest enam korterelamute ja väikeelamute rekonstrueerimisse ning uute liginullenergiahoonete ehitamisse, samuti riigi eeskuju näitamisse uute hoonete ehitamisel,“ ütles ettevõtlusminister Liisa Oviir.
„Elamufondi rekonstrueerimisega on võimalik vähendada hoonete küttenergia vajadust kuni 50% ja saavutada sellega imporditavate fossiilkütuste mahu vähenemine ja CO2 heitkoguse vähenemine, seeläbi vähenevad ka eluasemete ülalpidamiskulud ja tõuseb kinnisvara väärtus,“ märkis Oviir.
Minister hoiatas, et kui korterelamute rekonstrueerimise tempo ei kiirene, on projekteerimisjärgus eluea lõppfaasis olevate majade elanike arv aastaks 2030 hinnanguliselt 200 000 inimest.
Uuringud on ka näidanud, et eluasemelaenu käendusega pakutav tugi ei ole elamispinna nõudluse stimuleerimiseks piisav. Selleks, et tagada elamufondi jätkusuutlikkus ja maksimaalne energiasääst pikemas vaates kui aastani 2030, on lisaks investeeringutele olemasolevate hoonete energiatõhususse kasvav vajadus ka uusehituse hoogustamise järele.
Minister lisas, et elamu- ja soojusmajandusse panustatakse eelkõige toetuste abil, aga seadusandlusega luuakse ka alternatiivne keskkond investeeringuteks.
„Olukord, kus avaliku sektori omandis on vaid 1,8% kogu elamufondist, kitsendab oluliselt riigi võimekust nii elamispindade tagamisel kui ka energiasäästu eesmärkide saavutamisel. Linnastumise ja leibkondade mobiilsusega kaasneb ulatuslik igapäevane pendel- ja väljaränne. Need on suundumused, mida tuleb arvestada elamumajanduse arendamisele suunatud investeeringute planeerimisel,“ sõnas Oviir.
Uue lähenemise elamupoliitikale toob üürielamute programm, mida plaanitakse valitsusele tutvustada oktoobris. Üürielamute programmiga luuakse komplekssed lahendused, mille elluviimine aitab saavutada nii eluruumide parema kvaliteedi, energiasäästu kui ka sisekliima tagamist.
Lisaks parandab see riigi võimekust suunata leibkondade elu- ja töökohavalikuid ning leevendab tõmbekeskuste ääremaastumist ja pidurdab väljarännet.
Minister rõhutas, et oluline on teha vahet munitsipaal- ja sotsiaalkorteritel ehk koostatava üürielamute programmi kontekstis ei toetata sotsiaalkorterite ehitamist. Tulemusena mitmekesistub eluasemeteenuste kättesaadavus töökoha ja elukohana olulistes tõmbekeskustes üle Eesti ning luuakse eeldused stabiilsete üürisuhete tekkeks.
ENMAK 2030 kirjeldab Eesti energiapoliitika eesmärke aastani 2030 ja meetmeid nende saavutamiseks ning energiamajanduse visiooni aastani 2050.
Koordineeritult teiste ettevõtluse arendamisele ja töökohtade loomisele suunatud riiklike arengukavadega, panustab riiklik energiamajanduse arengukava optimaalselt atraktiivse ettevõtlus- ja elukeskkonna loomisse Eestis.


authors: Kuvatõmmis Err

description: Aasta Õpetaja gala üheks vahepalaks oli visioon Eesti tulevikukoolist, kus õpilased ei ole mitte poisid ega tüdrukud, vaid sooneutraalsed olendid. Kuigi tegemist oli naljaga, tõstatas see küsimuse, kas selline võibki olla meie tulevik?

title: Kas sooneutraalsete olendite kool võibki olla Eesti tulevik?

maintext:
Pau nendib, et kuigi teismeliste kehalise kasvatuse tundides võiksid poisid ja tüdrukud sportida eraldi, siis ülejäänud ainetes vahet tegema ei peaks. “Pigem tüdrukud ise tunnevad, et ah see on poiste ala ja poisid saavad siin paremini aru,” illustreerib ta reaalainete kohta käivaid müüte. “Ma ütlen selle peale “ei” ja rõhutan, et on maailmatuntud keemikuid, füüsikuid, kes on naised .”
Kostivere kooli loodusainete õpetaja Annika Pau arvates oli etendus üsna kaugel sellest, mis koolis tegelikult toimub. “Vähemalt ma oma koolis küll ei tunne, et meil väga sooneutraalne see asi oleks,” muheleb ta, kuid lisab, et ega tulevikku ette tea. Sooneutraalsuse asemel võiks tema arvates tegeleda hoopis stereotüüpsete arvamuste ümberkujundamisega.
Pau möönab, et õpetajal võib olla kergem anda ainet edasi klassis, kus on vaid ühe soo esindajad, sest poisid ja tüdrukud vajavad sageli erinevad lähenemist. “Poistele meeldivad pigem konkreetsemad juhendid, läbitegemised. Tüdrukud on rohkem sellised, kes tahavad suhelda. Aga see ei ole reegel ja mina ei tunne vajadust, et nad peaksid olema eraldi.”
Sugude võrdsust taotleva blogi Feministeeriumi toimetaja Aet Kuusik nendib, et uuringud ja pedagoogide tähelepanekud on näidanud, et Eesti koolid toetavad endiselt kindlaid soorolle. Aasta Õpetaja galal etendatud vahepala oli tema meelest aga asjatundmatu. “Enne kui mingisuguse teema üle nalja teha, võiks selle sisust kõigepealt aru saada, aga ma ei näinud selles klipis mingit peent huumorit, mis tögaks hariduse tõelisi kitsaskohti," selgitab Kuusik, kelle arvates mindi naljaga liiga lihtsat teed. “Sooneutraalsus” on sõna mille üle on hästi lihtne nalja teha, kuna naerdakse ilma sisusse süüvimata.” Kuusik rõhutab: “Sooneutraalsus ei ole sugude kaotamine või inimeste ühtlustamine. Vastupidi. Sooneutraalne pedagoogika tähendab lühidalt seda, et koolides õpetatu sisu ei ole sooliselt normitud, justkui tüdrukutele sobiksid ühtemoodi tegevused, huvid ja alad ning poistele teistsugused, ilma inimese tegelikesse eelistustesse süvenemata.”
Jurist ja sihtasutuse Perekonna ja Traditsiooni Kaitseks esimees Varro Vooglaid arvab, et Eesti huumorimaastikul mõjus galal etendatud vahepala nagu sõõm värsket õhku, sest tavaliselt ei läbe koomikud domineeriva ideoloogia üle nalja heita. Ta nendib aga, et teisest küljest juhib sketš tähelepanu inimloomuse suhtes vaenulikule ja seda moonutada püüdvale ideoloogiale, mis Lääne ühiskonnas pealetungi teeb.
TULEVIKUKOOL: sooneutraalsed isendid õpetajatele mõeldud gala vahepalas (Kuvatõmmis / ERR)
Vooglaid kirjeldab, et Ameerika Ühendriikides ja mujal läänemaailmas levib juba aastakümneid ideoloogia, mille kohaselt ei tehta isegi lasteaedades ja koolides poistel ja tüdrukutel vahet: “Lastele korrutatakse, et tegelikult võivat igaüks ise oma sooidentiteedi konstrueerida, valides endale sobiva enesemääratluse lõputuna näivate variatsioonide skaalalt. Samas vaimus julgustatakse lapsi eksperimenteerima ka homoseksuaalsete suhetega, et oma “tegelikus” sooidentiteedis selgusele jõuda.”
Vooglaid viitab, et USAs survestatakse koole lubama lastel käia just selle sugupoole tualetis või riietusruumis, milles nad ise end paremini tunnevad. Ta arvab, et tegemist on hea näitega, mis võib juhtuda, kui sooneutraalsuse ideoloogiat hakatakse jõuga kehtestama: “Et tegu pole mitte lihtsalt ettepaneku, vaid ideoloogilise diktatuuri ilminguga, nähtub selgesti asjaolust, et koole, mis keelduvad niisugust ideoloogilist programmi ellu viimast, ähvardatakse riiklikust rahastusest ilmajäämisega.”


description: Jäär Su teel võivad avaneda nii mõnedki uued horisondid. Näed ja kuuled rohkem, saad ehk midagi huvitavat teada. Vältima peaks kiusatusi ja sogast vett - seega rohkem selgust ja konkreetsust.

title: Päevahoroskoop: reede, 7. oktoober


title: Jüri Ratas: põhimõttelistes seisukohtades erimeelsusi pole

maintext:
Edgar Savisaare vastu Keskerakonna esimeheks kandideerivale Jüri Ratasele ei meeldi, et kasutatakse mõistet "leerid", kuna üldistes küsimustes ollakse tema sõnutsi ikka ühte meelt.
"Ma ütleks, et küsimus on konkurentsis. Enne iga valimist on teatud konkurents, kes ühe, kes teise inimese poolt," arutleb Ratas. Ta toonitab, et põhimõttelistes seisukohtades ei ole erimeelsusi. "Ei ole täna, homme ega ka pärast kongressi," lausub ta. "Kõigile on näha, et Keskerakond on väga selgelt valmis ja küps aktiivselt vastutust võtma."
See ja paljud ka varasemad laused viitavad Keskerakonna valmidusele valitsuskoalitsioonis kaasa lööma, ent ka Ratase jutust kõlab läbi, et mingeid ametlikke konsultatsioone praegu ei ole ja fookus on hetkel ennekõike sellel, et kongressil saaks esimees kinnitatud. Meediastki läbi käinud jutud võimalikest võimuläbirääkimistest on torm veeklaasis? "Absoluutselt," kinnitab Ratas.
Väike võit oli tema ja ta toetajate jaoks seegi, et volikogu juhiks valiti täna Kersti Sarapuu. Ratas ütleb, et toetuse taga on seegi, et Sarapuu on pikaajaline Keskerakonna liige ning juhtinud omavalitsuskogu hästi.
Aseesimeesteks valiti Marika Tuus-Laul (pigem Savisaare toetaja) ning Mihhail Korb.


description: Keskerakonna aseesimees Jaanus Karilaid avaldab Facebookis pahameelt Taavi Rõivase hangete parvlaevade skandaali üle ning viskab kivi ka presidendikandidaadi Kersti Kaljulaidi kapsaaeda.

title: Karilaid: "Taavi Rõivas ja tema pähkliajud on oma tegevuse ja kahju tekitamisega läinud liiale."

maintext:
1. oktoober 2016 on möödas ja uus vedaja toimetab Väinamerel. Saarlase ja hiidlase jaoks pole vahet, kes veab, aga kogu see protsess lõi uue normi Eesti poliitilises kultuuris. Kui üks võimuerakonnna poliitik tuleb ja küsib 4 miljonit eurot altkäemaksu ning ettevõtja keeldub, siis nüüdsest võib võimupoliitik ettevõtjalt töö riigile vangerdada ilma et keegi seda karistaks. 2014 surus Taavi Rõivase valitsuskabinet poliitilise jõuga läbi parvlaevahanke.
Rahandusministeeriumi riigihangete osakonnast tuli eelhoiatus, et hange võib olla tühine, kuna on rikutud mitmeid reegleid.
Rõivase valitsuskabineti ülbus oli mõistetav, sest 79 miljonit summiti ebaseaduslikult Estonian Airi ning mitte keegi ei vastutanud poliitiliselt. Võimupoliitikud lausa mõnitasid Riigikontrolli kriitika eest ja peale seda vaikis ka meedia. Enesekindlust lisasid "julged" investeeringud Utahisse ja Jordaaniasse. Karistamatus süvenes. Poliitiline surve, avaliku arvamuse meelepaha pole suutnud SDE, IRLi ja Reformi võimuliitu panna vigu parandama.
Eesti on saamas uut presidenti, kelleks on endine Euroopa Kontrollikoja juht Kersti Kaljulaid. Kes, siis veel kui mitte tema peaks andma hävitava hinnangu parvaleva saagale, kus on rikutud norme ja rahvale teadlikult valetatud. Ausalt öeldes peaks Kaljulaiu poolt põrmustav avaldus parvaleva teemal olema lausa üks tema presidendiks saamise eeltingimus. Vaid nii saaks ta tõestada, et kannab päriselt samu euroopalikke väärtusi ning on tõesti aus ja objektiivne bürokraat nagu me temast täna pimesi ju eeldame.
Taavi Rõivas on lubanud vaadata tõsise näoga Tallinna Sadama poole kui uued laevad õigeks ajaks liinile ei jõua. Tähtaeg on möödas, riigihanketingimusi on rikutud, aga keda huvitab? Kapitalisti kiusamine on ju Eesti Kommunistliku Partei võitluse üks olulisemaid prioriteete, küll reformierakond teab kellelt võimupoliitika kinnistamisel õpust võtta.. Euroopa Liidu reeglid ja seadusest tulenev täpsus on rohkem suunatud PRIAle, põllumeestele, apteekidele, haiglatele, vallavanematele. Kindlasti mitte ministritele ja nende riigiettevõtete juhtidest sõpradele.
Taavi Rõivasel pole aga mõtet tõsise näoga vaadata enam Tallinna Sadama poole, sest sellest pole enam abi, kuna see kala mädaneb juba aastaid. Parem kutsugu kokku erakorraline kabinetiistung ja vaadaku koos peeglisse ja kui ikka probleeme ei näe, siis tehke koos mõni nartsisslik selfie.
Taavi Rõivas ja tema pähkliajud on oma tegevuse ja kahju tekitamisega läinud liiale.
Loomulikult on poliitiliselt püha eesmärk lõhkuda tänane võimuliit ning moodustada parem , tegusam ja ausam võimuliit. Kas see tähendab ka auditit seni tehtule? Seda ei saa kõva häälega öelda, sest siis võimuliidu kolmik hoiab üksteisest meeleheitlikult kinni 2019 aastani.


authors:
Afp
Scanpix
Mati Hiis

description: Eesti jalgpallikoondise homse vastase Gibraltari 26 mängijast on profid vaid kuus. Ülejäänud 20 meest teenivad leiba muudmoodi. Paraku on eelkõige amatööridest koosnevate kääbuste otsa koperdamisest saanud viimastel aastatel Sinisärkide leivanumber.

title: Eesti jalgpallikoondise homse vastase Gibraltari kaitseliin - valgekrae, politseinik, tolliametnik, jalgpallur ja ehitaja


title: "Kui saaksin euro iga kord, kui keegi mu päritolu kohta küsib, oleksin juba miljonär!"

maintext:
Räppar Uku Aropi mänedžeri Kristina Pärtelpoja nahavärvi kommenteeritakse iga päev.
"Olin 14 tundi tööl olnud. Kõndisin rampväsinuna takso poole ja kuulsin, kuidas üks tüüp hüüdis: näe, esimene pagulane on kohale jõudnud! Ma läksin närvi ja karjusin talle, et ema sul on pagulane. Siis ta ehmus: oi, sa räägid eesti keelt!" kirjeldab Uku Aropi tõmmunahaline mänedžer Kristina Pärtelpoeg (22), kuidas tal pidevalt rassistlike kommentaaridega võidelda tuleb. Niipea, kui pagulasteema Eestis üles kerkis, sagenesid ka tema nahavärvi kohta käivad märkused.
Kristina sõnul peavad inimesed teda sageli väga enesekindlaks. Ta seletab, et enesekindlus ongi tekkinud sellest, et teda on nii palju mõnitatud.
"Kui olin noorem, vihkasidki inimesed mind ainult sellepärast, et olin teise nahavärviga, aga ma ei saa seda ju muuta," seletab Kristina. Ühel hetkel sai ta aru, et kui ennast ise armastad, polegi oluline, mida teised sinust arvavad.


title: Jüri Pino | Naispresidendi müügiisikud ja lollid

maintext:
Miskitpidi meenutab Püha Hillary teadet, et paha Trumpi toetajad on kas eksiteel või punt haletsusväärseid viletsaid. Nagu kangelaslik püüd naispresidenti saada meenutab soovi ülemust matkida.
Naeruvääristatagu, palju tahes, aga. Kõvemaid vastuargumente meile otse Euroopa ajust kingitud üliinimesest naispresidendile oligi: aga kes see on? Millele progressiivsed mõtlejad vastasid oma tavapärase argumendiga: loll! Kui ei tea, pole järelikult eluga kursis, ei hoia kätt õigel soonel, muidu tuhm ja harimatu tegelane, häbi võiks olla. Tuim ja ärkamata mass.
Küsimus püsib, hoolimata, et eliit selle peale sülitab. Jahmatus, mille vist päris paljud inimesed saanud, tuleb otse küsimusest. No ei tea – ja mis siis nüüd teha? Või – mida siis oleks pidanud tegema? Jälgima pingeliselt, kes seal kuskil Euroopa koridorides toimetab, et mine tea, kellest võib president saada?
Nagu ei viitsi. Nagu ei näe mõtet. Euroopa Liit ja selle ustavad mutrikesed tunduvad ammu nagu ilm.
Midagi ei ole teha, kui homme peaks vihma sadama.
Midagi ei ole teha, kui uus direktiiv tuleb.
Lepi sellega, mass. Sind ei päästa märjakssaamisest teadmine, et rünkpilved jooksid kiudpilvedega kokku. Vihmavari vähe aitab, aga euroseaduste eest ei päästa sind ka Lissaboni lepingu päheõppimine. Isegi kui üritaksid peast tsiteerides progressiivsetega vaielda, nähvataks sulle ikka, et loll, vanameelne ja Saali õiguses kinni.
Ei, oota, progressiivsed ei tea, mis on Saali õigus, nihu läks. Ei tasu seletada ka, lähevad veel pöörasemaks ja süüdistavad valeandmete esitamises.
Lolliksnimetamine ei ole vist just parim müügitöö viis. Eriti kui müüakse tundmatut kaupa, uut turule tulijat. Keegi tahaks sihukest parinat üle leti või sabasthaaramist kuskil kaubanduskeskuses: osta meie toodet! Et mis see on? Loll oled või? Osta! Parim toode! Lollakas... Vist ei jää sedasorti esitlusest kaubamärgile head mainet külge. Kuigi literatuur pajatab meile mingitest muinaskõrtsidest, kus käidi ropendamist kuulamas ja, kui vedas, saadi ise sõimata, see oli stiil. Vt Aristide Bruant, Stirlitz ropu Gottliebi man.
Inimesed on kah justkui kaubamärgid. Sul on nimi, lihtsalt, vähetuntud, tuntud ja mõni inimene ongi nimi. Teda ei ole enam vaja tutvustada ega jõuga maha müüa. Teatakse niigi. Mõtle Zippo – ei pea seletama. Aga... oot, ma kaen perra... Aikon? See on kah tulemasin. Odavakene, aga asja ajab ära. Nimi tal on, ise nimi ei ole.
Palavalt üleskiidetud naispresidendi miinus näib sama. Nimi tal on. Nimi ta ei ole. Erinevalt senistest presidentidest, kes olid nimed enne ametisse saamist. Ära harjutud, et president on juba enne nimi, siit ka jahmatus.
Kohati küll väidet, et kes see THI nii väga enne oli. Näiteks välisminister ja muidu tegelane. Kinni istunud, nagu mõned arvavad õigele vabadusvõitlejale eelduseks olevat, pole, aga üks nõukogudevastane ussitaja ikka küll. Ei ole võimalust praegu järele vaadata, aga küllap nii 30 aastat tagasi talle ikka parteiline vastulöök kuskil anti, vaenulik raadiohääl ja laimur selline. Isegi vaenamine võib teha nime. Coca-Colal ja Marlborol oli kuuendikule planeedist saabudes tohutu edumaa teiste brändide ees, sest nõukafilmides olid nad paha, aga vaatajaskonnale küllust märkiva kapitalismi märkideks.
Proovitagu. Kes oli Lennart Meri?
Lennart Meri. Mida siin veel seletada? Kui just pole välismaalane või kirglikult infosulus istunud isik. Muidu – igaüks teab. Mida arvab, omaette küsimus, aga teab.
Tõestamata teoreem
Sedapidi on naispresidendi müügiisikutest olnud vähe totter teha riparapa kiirkampaaniat, kui erudeeritud, terase ja eelkõige naispresidendi me nüüd endale järsku saime. Dea ex machina. Nende ind – tahaks käänata ind, inna – on olnud niisugune, et ootaks tõesti pooldajate vabatahtlikke löökbrigaade Rail Baltica teetammi kuhjama. Lõõtsade ja loosungitega. „Kuidas karastus teras”. Vastalised ja mitteteadjad aga ümber kasvama Talsingi tunneli kaevamistöödel. Nagu mingi revolutsioon, ei tea ainult, mis värvi.
Jälle meenutab ja jälle suurima liitlasega seotult. Kuis enne Bushi saabumist USA suursaadik telepurgis justkui laksu all oleku õhinas seletas, kui tark, paljulugenud jne on mister president. Peeter Oja veel tegi laheda paroodia „Ärapanijas”. Mis veel pärast juhtus – eliit kohtus presidendiga, tallinlastele teatati, et hoidke turvakaalutlustel oma kesklinnast eemale. Justkui väheke paha maik jäi.
Talupoeg pidavat ju olema mõistusega ja umbusklik, kui kaupa üle mõistuse üles kiidetakse. Kahtlustab pettust. Ega rahvusliku iseloomu vastu nii lihtsalt saa, kui progressiivsed arvavad.
Julgeb väita, et naispresident lohistab enda sabas ja võib-olla tahtmata Kadriorgu hulga ebavajalikku või isegi kahjulikku mainet. Matemaatika keeles – ta on tõestamata teoreem. Kuigi aksioomina välja pakutakse. Teda tuleb veel tõestama hakata. Väga hoolega.


description: Kui elu on trööstitu ja rahakotis puhub tuul, tasub valmistada koduste vahendite abil rahamuna, mis peaks krabiseva üsna pea tagasi koju tooma.

title: KAS SINUL ON JUBA RAHAMUNA? Evelin Ilves võlus saates rikkust!

maintext:
- 9 rohelist (tee)küünalt
- basiilikut (kuivatatud)
- tükk naturaalset nahka või fooliumi (mis peab katma taldriku)
- valget värvi siidirätikut, mis seotakse valmis rahamuna ümber
- jupp lõnga või sobiva pikkusega nahkriba kukru sidumiseks
Küünalde värvus muna tegemine on oluline, sest roheline on raha värv. Kui küünlad on põlema pandud ja taldrikule asetatud, tuleb oodata, et need tilguks taldriku keskele. Küünlarasvale tuleb lisada basiilikut. Ja vahepeal, kõige keskel, lisada sinna ka mõttejõud.
Ühtlasi tuleb meeles pidada, et muna valmistamisel on oluline mõelda, mille jaoks raha soovitakse. Loitsu lugemisel tuleks seda samuti meelest mitte lasta.
Kui muna valmis saab, tuleb see asetada aknalauale, kui hakkab kuuloomine. Kui täiskuu saabub, pannakse muna sahtlisse peitu.
"Kui muna kätte võtame, siis see aktiviseerub. See on lihtsalt alateadvuse suunamine millelegi ilusale," lisas Mängel.


title: Juhtkiri | Pettumus parteides

maintext:
Reformierakonna jaoks on asjalood ikka eriti hapud, kui erakondade värskes pingereas jäädakse alla isegi vägevast kodusõjast vaevatud Keskerakonnale. Tsentristide populaarseimaks tõusmine kinnitab, et inimesed hindavad kindla eesmärgi nimel tegutsemist, mitte tegevusetust kombineerituna otsustusvõimetusega.
Keskerakonnas käib küll karm võimuvõitlus, kuid on selgelt näha, et Edgar Savisaare sihiks on võimule jääda, noorema kolmiku huviks aga temalt võim iga hinna eest ära võtta. Reformierakonnas pole kahe oravast kandidaadiga presidendivalimistest saadik õnnestunud enam varjata, et parteis käärib, kuid see, kes kelle tooli kõigutab ja millisel eesmärgil, ei pruugi lõplikult selge olla isegi erakonna juhil Taavi Rõivasel.
Kui opositsioonierakond saab endale rasket parteisisest võimuvõitlust veel kuidagi lubada, siis peaministriparteiga on teised lood. Kuigi on olemas koalitsioonilepe, on ka vilunud poliitikavaatlejal praegu raske öelda, mis on võimuliidu suur eesmärk või peateema. Me oleme näinud, kuidas aasta jooksul ei suudetud lahendada Euroopa kontrollikoja Eesti liikme vahetust, rääkimata presidendivalimistel ühe kandidaadi taha koondumisest. Selle asja nimi pole enam peenhäälestus, vaid koostöövõimetus.
Kuid kogu energia kulutamisel võimul püsimisele ja sisemisele võimuvõitlusele on oma hind. Sellest annab tunnistus inimeste hulk, kes ei toeta enam ühtegi erakonda. Nende arv on viimase kuuga kerkinud 30lt protsendilt 35le. Kui pettumus kestab, ei pruugi need inimesed osaleda enam valimistel või annavad oma protestihääle pingereas tagapool olevatele erakondadele.
Nüüd on küsimus, kas peaminister suudab haarata initsiatiivi või ootab teda Savisaare saatus.


authors:
Rida Pikemaks
Agressori Lepingupartner

title: Seisukoht | Siim ja Edgar - saatusevennad

maintext:
Pärast Reformierakonna koosolekut ajakirjanike ees seistes näis Siim Kallas madalam kui muru. Uue erakonna loomise asemel rääkis ta kodurahust ja Reformierakonna suurtest eesmärkidest. „Konkreetset plaani pole,“ hindas ta oma rolli parteis. „Aitab,“ taltsutas ta ühel hetkel ajakirjanike küsimustelaviini.
Paar minutit hiljem astus ta büroost välja ja jalutas minema – üksinda! Teda niimoodi lahkumas nähes hakkas mul temast inimlikult kahju. Kogenud poliitik küll, aga praeguseks on ta erakonna juhttüürist kõrvale tõrjutud. Kuuldavasti sai ta toetajatelt uue partei kohta positiivset tagasisidet. Praegu on ta ikkagi üksiku reisisaatja rollis Taavi Rõivase juhitavas Reformierakonnas.
Hetk hiljem avastasin, et selline kaastunne on tuttavlik. Pea sama mõtlesin paar nädalat tagasi Keskerakonna volikogul Edgar Savisaart nähes. Temagi on jäänud praktiliselt üksi, seljataga vaid napp toetajaskond. Üks keskerakondlane tunnistas, et avalikel üritustel ei tihka paljud linnaametnikud ja riigikogulased Savisaarega isegi eraviisiliselt vestlema minna. Mine tea, pannakse veel silt külge, et oled Savisaare leeris!


authors:
Teet Malsroos
Rahu

title: Seisukoht | Kes hääletab prillikivi poolt?

maintext:
Mu sõbranna vanemad on elanud sügavast nõukaajast saati Lasnamäel. Minu põlvkond ei mõista küll seda, aga nad on Savisaare-usku. Vestlesin nendega päevapoliitikast ja Keskerakonnast toimuvast. Nad tegid Simsoni leeri maha ja pidasid neid reeturiteks. Nad usuvad, et eksmeer on puhas kui prillikivi ja et kriminaalsüüdistused on alusetud.
Tuleval sügisel on kohalikud valimised. Keda need inimesed toetavad? Kui Savisaar kandideeriks Keskerakonna ridades, valiks nad teda. Kui aga ei kandideeri? Nad ei oska sellele veel selgelt vastata. Võib-olla tunneksid end reedetuna ega annakski Keskerakonnale oma häält. Ilmselt mõtleks samamoodi paljud neist kümnetest tuhandetest lasnamäelastest, kes on seisnud valimistest valimisteni truult Savisaare taga.
Mõne noorema keskerakondlase arvates võiks vana ja väsinud juhi parteist välja heita. Ent nii visataks tõenäoliselt tuulde ohtralt valijate hääli ja ehk võimukepikegi pealinnas. Siin peitubki Savisaare trump ja seda teavad ka Simson, Reps ja Ratas. Kas aga Savisaar sooviks pärast kongressil mahahääletamist (ja nii ka läheb) vaenlastega koostööd teha?
On selge, et tuleval sügisel puhuvad pärast valimisi Tallinna võimukoridorides juba uued tuuled.